Minhen: Deset poginulih, napadač nema veza sa IS – NovostiDana.rs\nNekoliko osoba je poginulo danas kada je naoružani muškarac otvorio vatru na ljude u tržnom centru „Olimpija“ (OEZ) u Minhenu, prenose nemački mediji.\nIslamska država na društvenim mrežama slavi napad u Minhenu\nPristalice Islamske države slave na društvenim mrežama vesti o današnjoj pucnjavi u tržnom centru u Minhenu u kojoj je poginuo i ranjen veći broj ljudi. „Hvala Bogu, neka Bog donese prosperitet našim ljudima iz Islamske države“, navodi se na jednom tvitu na arapskom jeziku, na nalogu koji je lojalan radikalnoj IS, prenosi Rojters. Na drugom Tviter nalogu koji takođe podržava IS kaže se da se „Islamska država širi u Evropi“. Ovo je treći veliki napad na civilne ciljeve u Zapadnoj Evropi u poslednjih osam dana, podseća Rojters.\nSaobraćaj na aerodromu u Minhenu za sada se neometano odvija, nekoliko sati nakon oružanog napada u tržnom centru Olimpija, ali to bi moglo svakog momenta da se promeni. „Tramvajima se može stići do aerodroma i nazad, mada sa zakašnjenjem zato što je glavna železnička stanica zatvorena“, rekao je portparol aerodroma. Situacija bi se, prema njegovim rečima, mogla promeniti svakog trenutka, prenosi „Cajt“. Nakon pucnjave u najvećem tržnom centru Olimpija u Minhenu saobraćaj u gradu je potpuno obustavljen – ne saobraća metro, ni autobusi, saopštio je minhenski gradski prevoz.\nAmerički predsednik Barak Obama danas je obećao podršku Nemačkoj posle novog napada u tržnom centru u Minhenu. „Mi još ne znamo tačno šta se tamo događa, ali naša srca su svakako uz one koji su povređeni“, rekao je Obama, prenosi Rojters. „Mi ćemo pružiti svu podršku koja bude potrebna“, kazao je američki lider, navodi Rojters.\nVicekonzul Srbije u Minhenu Biljana Čelik Jeftić izjavila je večeras da je konzulat u stalnom kontaktu sa minhenskom i bavarskom policijom, ali da za sada nema konačnih podataka o broju mrtvih i ranjenih. Jeftić je rekla da je zvanično policija saopštila da je reč o šestoro mrtvih. Policija traga za napadačima, u gradu je proglašena specijalna situacija. Jeftić je u direktnom uključenju za regionalnu N1TV rekla da je evakuisana Železnička stanica u Minhenu. Prema njenim rečima, u tom bavarskom gradu živi 20.000 srpskih državljana. Jeftić očekuje da će konzulat biti blagovremeno obavešten o žrtvama i njihovom identitetu.\nMINHEN – U Minhenu se spekulise da je najmanje 15 mrtvih, kao i da su se pucnjave dogodile na više mesta u gradu, a da je sve počelo u tržnom centru Olimpija.\nBosansko-hercegovački novinar Mirsad Kebić u direktnom uključenju za regionalnu N1 TV iz Minhena rekao da je stanje u gradu opsadno, svi bitni gradski čvorovi su u pod policijskom opsadom. Stanje je maksimalno ozbiljno, rekao je on.\nPrema njegovim rečima, prerano je bilo šta reći o identitetu žrtava jer nije utvrđen ni njihov tačan broj.\nSpekulise se, kaže, o broju do 15 žrtava, a strahuje se da je taj broj i veći.\nStanje u zapadnom delu Mihnena, gde se on nalazi, je, kazao je, mirno, ulice su puste i na njima je samo policija I policijska vozila. Povremeno se samo čuju sirene policijskih automobile.\nOn je rekao i da policiji ne ide na ruku to što je pala noć i što je počela kiša da pada.\nPortparol minhenske policije Markus da Gloria Martins je na konferenciji za štampu rekao da može potvrditi samo da je sedam osoba ubijeno, ali da ne može ništa reći o broju povređenih, odnosno kazao je samo da se „radi o velikom broju“.\nDa Gloria Martins rekao je, odgovarajući na pitanja novinara, da trenutno nema naznake da se radi o islamističkom napadu, ali da je istraga tek u ranoj fazi.\nIsto tako nije mogao da potvrdi izjave svedoka da je napadač uzvikivao uvrede strancima.\nOn je kazao da je u toku policijska potraga za „do tri lica“.\nDa Gloria Martins je rekao da se na osnovu izjava svedoka, koje nisu mogle biti proveravane, polazi od toga da se radi o tri napadača.\nGradski saobraćaj, to jest stanice metroa i železnice su, kako je objasnio, zatvorene u skladu sa merama policije koje su pripremljene unapred za slučaj terorističkog napada, a koje se primenjuju sada.\nTe mere, kako je dodao, su preventivne i u korist bezbednosti građana.\nPolicija je uverena da se napadači još uvek nalaze u gradu i da nisu napustili Minhen.\nNeobjašnjivo je za sada, kako su mogli da pobegnu, neprimećeni, sa mesta napada.\nGrađanima je poručio da izbegavaju javna mesta i ostanu u svojim stanovima.\n„Građani treba da ostanu mirni i imaju poverenje u policiju, te ne učestvuju u spekulacijama. Preko socijalnih mreža, što je veliki problem, kruže razne glasine. Treba biti uzdržan i pustiti policiju da radi svoj posao. Policija će o svemu informisati medije, a tako i građane“, rekao je portparol policije.\nNa osnovu dosadašnjih informacija, kako je preneo, pucnjava je počela u jednom restoranu brze hrane, a potom je pucano i izvan tog restorana.\nOn je ponovio da su oružani napadači još u bekstvu i da se za njima traga, a da se sumnja da ih je do troje.\nDva i po sata posle pucnjave u tržnom centru Olimpija u Minhenu, gradske vlasti proglasile su vanrednu situaciju, a bavarska radio televizija navela je da je poginulo šest osoba.\nPolicija sumnja da je u pitanju teroristički akt i sprovodi opsežnu akciju potrage za napadačima čiji tačan broj nije poznat.\n„Bajeriše rundfunk“ navodi da je poginulo šest osoba i da ima mnogo povređenih, dok je policija rekla da ne može sa sigurnošću da kaže tačan broj žrtava i da je situacija i dalje nejasna.\nBavarski premijer Horst Zehofer i ministar unutrašnjih poslova Joahim Herman zakazali su nakon pucnjave u Minhenu krizni sastanak, navodi „Cajt“.\nUlice su prepune policije, policijskih vozila, a helikopteri nadleću grad.\nSumnja se da je reč o terorističkom napadu, ali to još niko nije potvrdio.\nOn je u direktnom uključenju za CNN rekao da vreme za ovakav napad pažljivo odabrano jer je nivo bezbednosnih mera značajno niži nego što će biti na Oktoberfestu.\nNema preciznih informacija o ubijenim i ranjenim.\nCNN javlja da je reč o više napadača i da postoji mogućnost da su napadi izvedeni na više lokacija.\nJavni saobraćaj u celom gradu stoji.\nGrađani su pozvani da ne izlaze na javna mesta, već da ostanu kod svojih kuća.\nVeruje se i da je ovaj napad u minehnskom tržnom centru pažljivo planiran.\n„Najpre, dok sam radio u radnji, čuo sam glasne krike, a kada sam izašao video sam ljude koji trče i viču „bomba“. Izašao sam iz radnje i video jedno lice koje se približava tim ljudima koji beže“, prepričao je svedok televiziziji RTL stravične scene.\nNapadac je, dok je repetirao pištolj, pre pucanja upućivao uvrede strancima.\nPortparolka policije u Minhenu televiziji RTL, koja izveštaja sa lica mesta, prenela je da čuvari reda trenutno traže tri lica naoružana sa „dugim oružjem“.\nInače, policija u Minhenu izdala je upozorenje građanima da „ne zna gde se nalaze napadači i da za njima traga, a da savetuje rgađanima da ne napuštaju svoje domove, odnosno ne borave na javnim mestima“.\nNapad u ne baš elitnom delu Minhena\nTržni centar Olimpija u kojem se danas dogodio napad u kome je poginulo više osoba, kako prenose nemački mediji, nalazi se u ne baš „najboljem“ delu Minhena.\nIzveštač televizije RTL iz Minhena objasnio je da se radi o delu grada koji se zove Mosah.\nOn je ukazao da u Minhenu ne postoji takozvani „slam“, ali da ovo nije baš najbolji deo grada.\nPrema njegovim rečima, u tom delu žive „normalni ljudi“, uz brojna preduzeća.\nTrenutno je puno policije na ulicama Minhena, koji tragaju za napadačima.\nNa osnovu slike sa ulica može se zaključiti da je u potragu uključena kompletna policija Minhena.\nVide se policajci u uniformama, čuvari reda u specijalnoj opremi sa automatskim naoružanjem, ali i policajci u civilu.\nTakođe stalno nadolaze novi konvoji policije, a iz vazduha helikopterima se traže napadači.\nInače policija je zamolila građane da ne koriste autoput kako bi policijska kola mogla što brže da dospeju do mesta napada.\nGrađani su pobegli sa mesta napada, a u njihovim licima se vidi strah i izbezumljenost.\nŠto se tiče broja mrtvih RTL ukazuje da se ne zna tačan broj i da se trenutno pominje oko šest.\nGrađani se kreću sa rukama podignutim iznad glava\nMinhen je u haosu, situacija u ovom najvećem nemačkom gradu je veoma napeta, a građani u blizini šoping centra Olimpija, u severnom delu grada, gde je pucnjava počela, mogu da se kreću isključivo sa podignutim rukama iznad glava, javio je CNN.\nUkupna situacija je još uvek potpuno nejasna, a policija trenutno organizuje potragu za napadačima. Za sada se ne zna gde se oni nalaze.\nI dalje nema preciznih informacija o ranjenima i poginulim.\nJedna od očevidaca, koja se još nalazi u blizini šoping centra, u direktnom uključenju za CNN je rekla da u tom centru još ima ljudi.\nOni, kako je rekla, ne znaju šta da rade i gde da idu, a među njima je i jedna njena prijateljica. Njihovi mobilni telefoni su aktivni, pa joj je ona javila da je sa još nekoliko osoba sakrivena u jednom od magacina u šoping centru.\nPolicija, kako navodi CNN, sprovodi operacije na nekoliko lokacija u gradu, a počinitelji su još uvek u begu.\nPortparol minhenske policije Markus da Gloria Martins potvrdio je večeras da je u napadu nepoznatih lica na građane u tržnom centru Olimpija ubijeno šest osoba. On je na konferenciji za štampu rekao da može potvrditi samo da je šest osoba ubijeno, ali da ne može ništa reći o broju povređenih, odnosno kazao je samo da se „radi o velikom broju“. AP foto\nPovezanogradovi, Minhen, nemačka, novosti online, regioni, vesti


Korona u Gerontološkom, obolele ne primaju u Klinički centar - NOVA portal\nDruštvo Autor:Aleksandra Petrović02. Dec. 202016:57 > 17:58\nU Gerontološkom centru u Kragujevcu, više od 20 korisnika u jednom bloku ima tešku kliničku sliku koja odgovara simptomima koronavirusa, saznaje Nova.rs. O njihovom zdravstvenom stanju brine medicinsko osoblje te ustanove, pošto je navodno, direktor Kliničkog centra, u nedostatku bolničkih kapaciteta odbio da primi ove pacijente. Naš portal, od zaposlenih u Gerontološkom, saznaje i da je u proteklih nedelju dana preminulo troje korisnika koji su bili pozitivni na Covid 19.\nZvaničnu potvrdu o broju zaraženih korisnika u Gerontološkom centru i navodnoj zabrani prijema pacijenata u Klinički centar nismo mogli da dobijemo od direktora ovih ustanova, ali smo u razgovoru sa više zaposlenih saznali da je situacija u Domu “prilično teška i zabrinjavajuća”.\n“Kovid pozitivne korisnike lečimo mi, zaposleni u Gerontološkom. Iako poštujemo sve mere i obeležene crvene i zelene zone, virus se i pored svega, probio u Dom”, pričaju zaposleni.\nU objektu koji u internoj komunkaciji zovu Stacionar 1 trenutno je oko 20 korisnika sa izuzetno lošom kliničkom slikom tvrde naši sagovornici koji nisu želeli da navodimo njihova imena. Oni kažu da su u tom krilu pre desetak dana testirani svi korisnici, te da je na koronavirus bilo pozitivno osam rezultata, ali da su se sada i kod negativnih, razvili simtomi koji su ih ‘’bukvalno prikovali za krevet’’, pojašnjavaju nam.\n“Uopšte nema sumnje da su ovo simptomi korone. Koliko god da smo se trudili da izolujemo inficirane korisnike, u tom objektu su zajednička kupatila i strahujemo da je mnogo više zaraženih od zvanično potvrđenih”, priča jedan zaposleni (ime poznato redakciji).\nNiš: Istraga protiv direktora Gerontološkog centra još traje\nNaši sagovornici ističu, da se korisnici oboleli od kovida ne šalju u Klinički centar na lečenje, jer je to, kako navode “zabranio i ograničio” direktor KC Predrag Sazdanović. Prema njihovim rečima, rukovodstvo Gerontološkog centra prisustvovalo je jednom teškom sastanku na kojem je direktor Sazdanović rekao da u Kliničkom centru nema dovoljno kapaciteta za smeštaj obolelih, te je Gerontološki prinuđen, kako kažu, da sam brine o zaraženim korisnicima.\nPrema tvrdnjama naših sagovornika, u proteklih nedelju dana preminula su tri korisnika sa potvrđenim virusom, i to kako kažu, iz “apartmanskog bloka” gde su smešteni pokretni korisnici.\n“Imamo samo dva koncentratora za kiseonik”\nNaši sagovornici strahuju da se u Gerontološkom centru u Kragujevcu ne ponovi situacija iz Niša, kada je na početku pandemije korona pokosila veliki broj korisnika u tamošnjem Domu za stare.\nIstiču da u Centru nemaju dijagnostičke uslove za otkrivanje promena na plućima pacijenata, kao i da raspolažu sa samo dva mobilna koncentratora za kiseonik.\n“Prinuđeni smo da obolelim korisnicima redovno merimo saturaciju, pa kiseonik uključujemo onima koji imaju najmanji nivo. Strašno je kada morate da birate kome ćete da pomognete. Korisnici su vezani za nas, posmatraju nas kao svoju decu i unuke, očekuju pomoć, a mi smo svesni da ne možemo da pomognemo svima”, jada se naš sagovornk. Zaposleni u Gerontološkom za naš portal navode da kovid pozitivne pacijente, kao i korisnike sa simptomima virusa leče, lekar internista, specijalista opšte prakse i fizijatar, dodajući da u Domu nemaju osnovna dijagnostička sredstva za “kovid uslove”, te da pacijente, kako ističu, u najvećoj meri leče “njihovom osnovnom terapijom, infuzionim rastvorom i kiseonikom u ograničenim količinama”.\nOsim korisnika, u Centru su koronavirusom zaraženi i zaposleni, a prema saznanjima do kojih je došao naš portal, trenutno je oko 40 zaposlenih na bolovanju, zbog potvrđenog virusa, kontakta sa zaraženom osobom ili drugih oboljenja.\nU Gerontološkom centru smešteno je blizi 300 korisnika o kojima brine oko 140 zaposlenih.\nNa zvaničnoj stranici Ministarstva za rad, zapošljavanje, boračka i socijalna pitanja, navedeno je da je zaključno sa 01.12.2020. u ustanovama socijalnе zaštitе i domovima za smеštaj odraslih i starih, potvrđеno prisustvo virusa kod 1.423 korisnika i 617 zaposlеnih, a na spisku ustanova je i kragujevački Gerontološki centar .\nNova.rs je za sva saznanja o epidemiološkoj situaciji u kragujevačkom Gerontološkom centru, relaciji između te ustanove i Kliničkog centra, kao i o navodnoj zabrani prijema pacijenata, pisanim putem zatražila komentar od direktora obe ustanove. Odgovor je stigao od Kliničkog centra.\nU njemu se navodi da ova ustanova zbrinjava srednje teške i teške pacijente iz Kragujevca, Šumadije i regiona koji gravitira ka Kragujevcu. Što se tiče ustanova socijalne zaštite, KC je primao i lečio njihove korisnike, nakon čega ih. je, navodi se, vraćao u te ustanove. U odgovoru se navodi da su u ustanovama formirane i kovid bolnice koje zbrinjavaju lakše pacijente.\nKada se pojavila korona u Gerontološkom?\nOd početka pandemije, kragujevački Gerontološki centar bio je jedan od svetlih primera među ustanovama socijalne zaštite, a strogim poštovanjem protivepidemijskih mera i zabrane poseta, ovaj Dom za stare odolevao je virusu sve do polovine oktobra. Tada je Covid 19 prvi put potvrđen u ustanovi, a pozitivnih je bilo i među korisnicima i među zaposlenima.\nKako bi sprečio širenje zaraze, gradski Štab za vanredne situacije, preduzeo je odgovarajuće protivepidemijske mere, koje su između ostalog podrazumevale i lečenje korisnika sa lakšom kliničkom slikom u samoj ustanovi.\nPrema informacijama koje su tada saopštili zvaničnici, u jednom krilu Gerontološkog centra, napravljeno je izolaciono kovid odeljenje u kome su se lečili korisnici. Klinički centar je poslao svoje osoblje koje je u prvim danima pomagalo zaposlenima da uspostave kovid protokole i obeleže crvene i zelene zone, kao i neophodnu zaštitnu opremu.\nŽarište je tada ugašeno, a prema izjavama nadležnih, korisnici su se oporavili od virusa, a epidemiološka situacija u Gerontološkom centru, zvanično je proglašena stabilnom.\ngerontološki centarKlinički centarkoronavirusKragujevac\nOd sutra nema vakcinacije bez poziva


Platforma dialogue-info nastoji da informiše širu javnost o procesu dijaloga između Kosova i Srbije, predstavljajući događaje, sporazume i sprovođenje dijaloga na sažetiji način, sa fokusom na pružanje vizualizovanih informacija.\nOd početka dijaloga, proces je kritikovan zbog nedostatka transparentnosti i odgovornosti. Kako bi se popunile masovne praznine koje postoje u društvu kao rezultat nedovoljnih informacija o dijalogu, BPRG je kreirao ovu platformu sa ciljem da ona svima postane primarni izvor informacija o ovom procesu.\nBalkanska grupa za istraživanje politika (BPRG) vodi i održava dijalog-info platformu.\nBalkanska grupa za istraživanje politika (BPRG) je think tank/NVO, osnovana sa ciljem da doprinese konsolidaciji države, regionalnoj saradnji, miru i EU integracijama za Kosovo i zemlje Zapadnog Balkana. Postala je vodeća nevladina organizacija (NVO), sa značajnim uticajem na ključne promene politika, pozitivno utičući na stabilnost i funkcionisanje institucija, regionalnu saradnju i promociju reformi u vezi sa EU.


Kakvi smo u očima drugih - Sportske.net\nPorazi od Belgije i Makedonije naveli su fudbalske radnike u Srbiji na analizu faktora koji su doprineli da do njih dođe. I dok mi raspravljamo o nesuglasicama na relaciji selektor - igrači, nedostatku napadača,... ima onih koji misle da nam je potrebno malo više drugarstva.\nMesta za analiziranje poraza u kvalifikacijama za SP ima mnogo. Sigurno da ne postoji samo jedan razlog koji je doveo do neuspeha a ovih dana mnogi su davali svoja viđenja stanja stvari.\nJedan od onih koji su se osvrnuli na situaciju u našoj reprezentaciji jeste i bivši napadač Jugoslavije, sada selektor BIH, Safet Sušić.\nNjegova reprezentacija sjajno je počela kvalifikacije za SP i nalazi se na vodećoj poziciji u svojoj grupi a Sušić je ubeđen da Srbiji nedostaje jednostavan činilac da bi došla do rezultata.\n"Ono što vama fali, bar meni tako izgleda sa strane, jer pratim sve što se dešava u republikama stare Jugoslavije, jeste malo više drugarstva. A to je ono što je naš najveći adut. I najveća snaga. Dobro, treba imati sreće i da imam takve ljude u reprezentaciji, ali i vreme koje provodimo zajedno je donelo to drugarstvo" rekao je Sušić a prenele su "novosti.rs".\nBivši reprezentativac Jugoslavije veruje da će Mihajlović izgladiti nesporazum sa Banetom Ivanovićem i Aleksandrom Kolarovim jer je to jedini način da se vrati mir u reprezentaciju.\n"Jednostavno, Srbiji su potrebni Ivanović i Kolarov. Kao što bi trebali i svakoj reprezentaciji na svetu, jer su sjajni igrači. I koji bi se selektor odrekao najboljih. Ponoviću, mislim da je Belgija zatrovala atmosferu, a plod toga su i nesuglasice. Ima dosta vremena da se taj sukob mišljenja reši, jer je Srbija u situaciji kada im je, pod jedan, potreban mir i zajedništvo" zaključuje Sušić.\nSelektor BIH dao nam je dobronameran savet a sada je na onima koji rade u reprezentaciji da se potrude da isprave ono što je "srušeno" oktobarskim aktivnostima".


Zvanično - Miljenović četiri godine sa "Đavolima" - Sportske.net\nZvanično - Miljenović četiri godine sa "Đavolima"\nTalentovani reprezentativac Srbije i bivši košarkaš Partizana Nenad Miljenović provešće naredne četiri godine u ekipi Radničkog iz Kragujevca.\nRadnički je samo nekoliko dana pre početka sezone u Jadranskoj ligi uspeo da dovede još jednog igrača koji će u mnogome poboljšati kvalitet ekipe iz Kragujevca.\nNenad Miljenović zvanično je postao novi član Radničkog iz Kragujevca, upravo onako kako je bilo najavljeno tokom jučerašnjeg dana.\nOn je sa "Đavolima" potpisao četvorogodišnji ugovor te će pod dirigentskom palicom Miroslava Nikolića nastaviti da razvija sve svoje talente vezane za košarku.\nTrener Radničkog iz Kragujevca Miroslav Muta Nikolić objasnio je kako je još pre godinu dana želeo da dovede Nenada Miljenovića ali je talentovani bek napravio pogrešan izbor odlukom da ode u Partizan.\nMiljenović igra na poziciji beka šutera a visok je 194 centimetara. Rođen je osmog aprila 1993. godine a do sada je sa mlađim reprezentativnim selekcijama Srbije učestvovao na nekoliko međunarodnih takmičenja i osvojio jednu srebrnu, i jednu bronzanu medalju.\nPre Radničkog nastupao je za Partizan ali u prvom timu šampiona Srbije nije dobijao priliku pa je prosleđivan na pozajmicu u ekipu Mega Vizure.


SMEDEREVCI POTPISUJU DEKLARACIJU ZA ČIST VAZDUH: Udruženja pozvala građane da se jasno izjasne o rešavanju problema zagađenja vazduha | Novosti.RS\nINICIJATIVA Crveni bedževi, koju sprovodi Udruženje Pro.Tok.21, pozvala je građane Smedereva da potpišu Deklaraciju za čist vazduh i na taj način se jasno izjasne o potrebi rešavanja problema zagađenja vazduha u svom gradu.\nCilj projekta je da se uključi što veći procenat lokalne zajednice u zajedničko donošenje promene. Mladi volonteri, ekološke sekcije škola, glumci, muzičari, lekari – udruženo učestvuju u prikupljanju potpisanih deklaracija na štandovima širom grada.\n- Deklaracijom za čist vazduh građanin se izjašnjava da podržava procese ka rešenju problema aerozagađenja. Takođe, zahteva se i postvaljanje semafora zagađenja na centralnom gradskom trgu, koji će nas dolazeće grejne sezone makar obaveštavati kada da ne izlazimo napolje, navodi Dragan Nedeljković iz ovog Udruženja.\nSmederevci imaju priliku da Deklaraciju potpišu tokom kampanje pod nazivom „Mesec za čist vazduh“ koja traje do 15. septembra.\nSmederevo Crveni bedževi Udruženje Pro.Tok.21 Deklaracija za čist vazduh


Nestašica čipova smanjila dobit Volkswagena u trećem kvartalu - BIGportal.ba\n30 Oktobra, 2021 30 Oktobra, 2021 027\nNemački proizvođač automobila Volkswagen je objavio saopštenje o padu prihoda i dobiti u trećem tromesečju u uslovima smanjene proizvodnje i prodaje zbog globalne nestašice čipova.\nVW-ova dobit pre oporezivanja u trećem tromesečju je smanjena za 14,6 posto u odnosu na isti period prošle godine, na 3,08 milijardi evra, pokazuje poslovni izveštaj.\nOperativna dobit pre posebnih stavki je iznosila 2,8 milijardi evra i bila je za 12 posto manja u odnosu na isti period 2020. Dobit nakon oporezivanja je porasla za 5,6 posto, na 2,9 milijardi evra, navodi kompanija.\nPrihodi od prodaje su smanjeni za 4,1 posto, na 56,93 milijarde evra, pogođeni problemima u globalnim lancima snabdevanja poluprovodnicima, ključnim komponentama u automobilskoj industriji.\nVW-ove isporuke su smanjene za 24,4 posto u odnosu na isti period godinu ranije, na 1,97 miliona vozila, a prodaja za 30 posto, na 1,81 milion vozila. Kompanija je u trećem tromesečju isporučila 122.100 potpuno električnih vozila, više nego dvostruko više nego u istom prošlogodišnjem periodu.\nU prognozi za fiskalnu 2021. godinu, Volkswagen očekuje da će mu prihodi od prodaje biti znatno veći nego prošle godine. Snizili su međutim prognozu isporuka vozila kupcima, procenjujući da će ostati na prošlogodišnjem nivou s obzirom na kontinuirano izazovne uslove na tržištu.\nMicrosoft je pretekao Apple i opet postao najvrijednija kompanija na svijetu


Zbog korona virusa pod znakom pitanja je održavanje sajma automobila u Pekingu od 21. do 30. aprila. Najverovatnije će biti otkazana i trka Formule 1 za Veliku nagradu Kine, u aprilu. Koliko će epidemija koštati auto-industriju?\nProdaja automobila u maloprodajnoj mreži Kine je pala za 22 odsto, na 1,71 milion vozila, što je najveći pad ikada zabeležen u januaru, piše RTS.\nKineska Asocijacija proizvođača putničkih automobila (CPCA) ima još crnja predviđanja za februar i pad za više od 30 odsto.\nEpidemija pogoršava već ionako velike nevolje proizvođača i trgovaca na najvećem svetskom tržištu, koje je osim toga pogođeno usporavanjem ekonomije i trgovinskim tenzijama, piše Dragan Milutinović za RTS.\n"Samo za mesec dana epidemije SARS-a, Kina je izgubila milijardu dolara, ne znam koliko će na kraju koštati ova epidemija, ali očigledno nikom sada nije do kupovine vozila", kaže auto-analitičar Majkl Stoler.\nSajam u Pekingu košta izlagače stotine miliona evra i svake godine ga poseti 800.000 ljubitelja automobila.\n"Najverovatnije u aprilu neće biti sajma automobila u Pekingu. U narednih nekoliko nedelja imaćemo više informacija o novom terminu, ali sve će zavisiti od virusa", ističe organizator sajmova na istoku Oliver Ribler.\nGodišnja prodaja vozila u Kini u 2020. mogla bi pasti za pet odsto, pod uslovom da epidemija virusa počne da bledi u aprilu, navodi CPCA, ali ako se nastavi posle toga, gubici će biti toliki da će mnogi morati da bankrotiraju ili zaustave razvoj novih modela.\nSvetska zdravstvena organizacija (SZO), Svetska banka i Međunarodni montarni fond (MMF) apelovali su da se odlože kreditne obaveze zemljama u razvoju.


Oduzet sitno rezani duhan i tekstil\nSlužbenici Uprave za indirektno oporezivanje na putnoj komunikaciji u Tuzlanskom kantonu oduzeli su veću količinu rezanog duvana i tekstila u vrijednosti od 105.000 KM.\nSlužbenici Uprave za indirektno oporezivanje, Grupe za spriječavanje krijumčarenja i prekršaja, Regionalni centar Tuzla, na osnovu višemjesečnog operativnog rada izvršili su pretres putničkog motornog vozila u vlasništvu osobe inicijala H.M., a sve u skladu sa instrukcijama Tužilaštva BiH i Suda BiH. Uz pomoć specjalističke opreme za pregled vozila, koja je Upravi donirana od strane Američke ambasada putem programa EXBS pronađeno je 275 kg sitno rezanog duvana bez akciznih markica\nNa osnovu operativnih saznanja službenici Grupe za spriječavanje krijumčarenja i prekršaja, RC Tuzla, na putnoj komunikaciji na područiju regionalnog centra Tuzla oduzeli su 1.125 komada tekstilnih proizvoda koji su bili stranog porijekla i bez zakonom propisane dokumentacije.\nUkupna vrijednost privremeno oduzete robe u ove dvije akcije iznosi 105.000 KM. Protiv počinioca opisanih nezakonitosti, shodno odredbama Zakona o carinskim prekršajima BiH, pred nadležnim sudom, biće podneseni zahtjevi za pokretanje prekršajnog postupka.


Vinarija Aleksandrović iz Vinče kod Topole počinje izvoz prvih vina iz Srbije u Japan, u okviru poslovnog aranžmana sa kompanijom Makoto investments. Prva ovogodišnja isporuka brojaće 5.000 boca, a potom će slediti isporuka još 10.000 boca.\nVinarija Aleksandrović ima 75 hektara sopstvenih vinograda, poseduje podrum vina od 2.000 metara kvadratniha kapaciteta 500.000 litara vina godišnje, i bogato izvozno iskustvo, ali izvoz vina u Japan predstavlja poseban izazov.\nBožidar Aleksandrović, vlasnik Vinarije, kaže da njegov podrum trećinu svoje proizvodnje vina izvozi na svetsko tržište, dodajući da je to rezultat upornog rada i visokog kvaliteta.\n“Imperativ u našoj proizvodnji je kvalitet i kontinuitet kvaliteta. Naša vina se danas nalaze od Evropske unije, Rusije, Kine, Londona, pa sve do Čikaga, Njujorka i Los Anđelesa. Međutim, izdvojio bih, kao najveći uspeh srpskog vinarstva, izvoz vina u Japan. To je najprobirljivije tržište i najzahtevnije tržište”, rekao je Aleksandrović.\nAmbasador Masafumi Kuroki, foto: Branko Vučković\nProšle godine vrednost izvoz iz Japana u Srbiju iznosio je 30 miliona dolara, a iz Srbije u Japan 40 miliona dolara.\nAmbasador Japana u Srbiji Masafumi Kuroki kaže daje Japan u 2013. godini uvezao 330 miliona flaša vina, najviše iz Francuske, Italije, Španije, Amerike, Čilea, Argentine i Australije, a iz okruženja Srbije, Japan je do sada uvozio vina iz Mađarske i Bugarske.\nOn smatra da Srbija još uvek nije dovoljno poznata u Japanu kao ekonomski partner, a izvoz vina Vinarije Aleksandrović predstavlja primer koji će motivisati i druge kompanije da razmišljaju o izvozu na japansko tržište.\n“Nadam se da će napori Vinarije Aleksandrović odškrinuti vrata i za druga srpska vina i za druge proizvode da dođu na japansko tržište. Kao što je rekao gospodin Aleksandrović, to je veoma probirljivo tržište koje insistira na kvalitetu, ali kao što smo videli na primeru vina Aleksandrović, nije nemoguće doći na to tržište”, kaže Kuroki.


“Behram-begova medresa je dokaz kontinuiteta obrazovanja u BiH i Tuzli kao i dokaz tradicije i znanja. Dovoljno je kazati da je za Behram-begovu medresu, osim osnivača Behram-bega, vezano ime Muhameda Hevaije Uskufija, autora Bosansko-turskog rječnika, najstarijeg južnoslavenskog rječnika štokavskog narječja u Evropi, iz 1631. godine.\nDakle, za ovu medresu vezano je ime oca bosanskog jezika. Čestitam nekadašnjem direktoru medrese, muftiji tuzlanskom Vahid efendiji Fazloviću i sadašnjem direktoru efendiji Hatuniću. Posebnu zahvalnost dugujemo čovjeku, koji je zajedno sa sadašnjim muftijom Fazlovićem, a tadašnjim direktorom medrese, maštao o obnovi medrese, a to je bivši muftija tuzlanski, a sadašnji reisu-l-ulema Islamske zajednice u BiH, Husein efendija Kavazović”, izjavio je gradonačelnik Tuzle Jasmin Imamović.\nPrisutnima su se obratili generalni direktor BH Pošte Mirsad Mujić, trenutni direktor Behram-begove medrese, Ahmed efendija Hatunić i muftija tuzlanski Vahid efendija Fazlović. Promociji su prisustvovali brojni zvaničnici iz javnog života grada i kantona. Behram-begova medresa u Tuzli je najstarija obrazovna institucija u sjeveroistočnoj Bosni i među najstarijim je bosanskohercegovačkim medresama.


Kurti: Eskalacija interesuje samo Vučića, uklonimo privremene oznake obje strane – Sandzaklive.rs\nKurti: Eskalacija interesuje samo Vučića, uklonimo privremene oznake obje strane\nKosovski premijer Albin Kurti ponovio je i danas svoj stav da je odluka o reciprocitetu registarskih tablica sa Srbijom prava odluka. Na sastanku Vlade, Kurti je ponovo rekao da je ponuda Kosova da obje strane uklone privremene registarske tablice.\nVlada Kosova je u ponedjeljak uvela mjeru reciprociteta, ne dozvoljavajući promet vozila sa srpskim tablicama. Vozila ovih registarskih oznaka na ulazu u Kosovo moraju dobiti privremene registarske tablice, kao što su građani Kosova sa registarskim oznakama RKS dužni da ih promijene pri ulasku u Srbiju.\nTa mjera izazvala je reakciju Srba koji već tri dana automobilima i kamionima blokiraju puteve prema graničnim prelazima na Jarinju i Brnjaku na sjeveru. Kosovska policija sa dodatnim jedinicama ostaje na ovom području.\n„Odluka o registarskim tablicama je poštena i garantuje pravo na slobodno kretanje, uključujući i građane Srbije. Prepreke se stvaraju nekim kamionima opštinske imovine, a to je zloupotreba javne imovine. Pozivam organizovanu grupu srpskih građana jer su blokirali i sebe i kretanje. Ni građane ni našu državu ne zanimaju ni incidenti ni eskalacije, ne zanimaju ni kosovski Srbe, ni Srbiju. Izgleda da je samo jedan pojedinac, predsjednik Srbije, zainteresovan za to. Mi smo za dijalog“, rekao je Kurti.\nKako prenosi KoSSev, Kurti je rekao da je javna ponuda vrlo praktična – „uklonimo privremene oznake i za Srbiju i za Kosovo“.\n„Vjerujem da nije u interesu Srbije da odbaci dijalog i razgovore kao što trenutno rade. Brisel je mjesto gdje bi trebalo da se održe razgovori i mi smo spremni i otvoreni za razgovor“, naveo je Kurti.\nEvo koliko je danas novozaraženih u Novom Pazaru\nUžas u Tutinu - Pronađeno bežvotno tijelo muškarca


nedelja, 26 mart 2017 10:38\nAko bi glasači svih devet stranaka koje podržavaju Aleksandra Vučića zaista i glasali za njega, on bi sa 60,7 odsto podrške pobedio već u prvom krugu. Ipak, pitanje je da li će svi oni poslušati svoje lidere, kao i to čiji će birači glasati za tri nestranačka kandidata od koji bi jedan, u slučaju velike izlaznosti, imao šanse da uđe u drugi krug.\nKo je čovek sa fotografije mitinga SNS, Verko ili ne?! (FOTO)\npetak, 24 mart 2017 19:42\nMiting podrške Srpske napredne stranke (SNS) predsedničkom kandidatu Aleksandru Vučiću u beogradskoj "Kombank areni" održan je danas.\nPredsednik Tomislav Nikolić boraviće u četvrtak i petak u zvaničnoj poseti Kini, gde će biti proglašen za počasnog građanina grada Pekinga.\nsubota, 25 mart 2017 23:48\npetak, 24 mart 2017 10:45\nDo kraja 2017. prosečna plata u Srbiji iznosiće 440 evra, izjavio je premijer Srbije Aleksandar Vučić.\nRaspada se odbornički klub SPO u Kragujevcu\nFormirana nova politička grupacija "Savez za jaku Srbiju"\nStrana 10 od 384


Home / Lokalna samouprava / Turistička organizacija Pirot – Nova turistička signalizacija do kraja godine\nTurističkoj organizaciji Pirot preko Ministarstva turizma Republike Srbije opredeljeno je tri miliona dinara za realizaciju projekta izrade i postavljanja saobraćajno turističke signalizacije u Parku prirode Stara planina, izjavio je danas Pirotskim vestima direktor TOP-a Bratislav Zlatkov. Grad Pirot sufinansiraće ovaj projekat sa dodatnih pola miliona dinara, istakao je Zlatkov.\n-Do kraja godine biće postavljeno više od 220 znakova, putokaza do svih manastira, sela, turističkih lokaliteta, izletišta, odmarališta, vodopada, reka, sela i svih drugih značajnih mesta. Takođe, biće obeležena i sva tri ulaza Park prirode iz pravca grada i to put od Pirota preko Planinarskog doma, Rsovaca, Visočke Ržane, Vrela, Dojkinaca Jelovica i Slavinje, zatim od Pirota ka Zavojskom jezeru, Pakleštici i Gostuši i treći ulaz je od Pirota preko Temske, Toplog dola do Jabučkog Ravništa-kazao je Zlatkov Pirotskim vestima.\nPovezanobratislav zlatkovistaknutoministarstvo turizmapirotsignalizacijastara planina\n← Previous Story Ambiciozni planovi Regionalne deponije, radiće se proširenje, pratiti kvalitet podzemnih voda…\nNext Story → Gradiće se drugo telo Regionalne deponije Pirot – investicija od 2.3 miliona evra


EMANUEL MAKRON NAJAVIO OVU POMOĆ GRAĐANIMA AKO POBEDI NA IZBORIMA\nNedelju dana pre drugog kruga, kandidat za predsednika Francuske, Emanuel Makron, najavio je uspostavljanje vaučera za hranu, o čijoj se količini „razmatra”, koji će najsiromašnijima omogućiti pristup kvalitetnim francuskim prehrambenim proizvodima, u slučaju ponovnog izbora za predsednika Francuske 24. aprila, piše CNEWS.\nNakon čeka za energiju, koji se već deli trenutno za 2022. godinu, Emanuel Makron namerava da zavede Francuze u ovom periodu između dva kruga predsedničkih izbora upravo čekom za hranu. Ovaj ček, čiji je princip „arbitražan“, ali o čijoj konfiguraciji i tehničkim detaljima se još raspravlja, biće sproveden „odmah posle izbora“ ako pobedi Emanuel Makron, uverio je ministar poljoprivrede Julien Denormandie u nedelju u programu Francuce 3.\n„Ideja je da kažemo da danas imamo skoro osam miliona naših sugrađana koji imaju poteškoća da imaju pristup domaćoj proizvodnji i kvalitetnoj hrani, našim francuskim proizvođačima u stvarnosti, i zato im moramo dati podsticaj da im pomognemo da steknu vaučere“, objasnio je ministar.\n,,Ovo je pravi odgovor, pravi odgovor nikada neće reći da su farmeri ti koji će platiti kupovnu moć Francuza”, rekao je on, upitan o mogućem osporavanju zakona “Egalim” koji ima za cilj da zaštiti poljoprivrednike i njihove prihode. Emanuel Makron je već najavio stvaranje ove vrste pomoći sredinom decembra 2020. pre Konvencije o klimi.\nTagovi: emmanuel macron - nakon izbora - vaučeri za hranu


MINISTARSTVO PRAVDE BiH: Srbiji je upućena sva potrebna dokumentacija za izručenje Sanjina Sefića! - GlobalCir\nMnistarstvo pravde Bosne i Hercegovine je uputilo Ministarstvu pravde Republike Srbije svu neophodnu dokumentaciju za izručenje Sanjina Sefića, potvrdila je za “Avaz” glasnogovornica Marina Bakić.\nOvo ministarstvo osporilo je navode advokata Sanjina Sefića, Dragana Koprića. Kako je jutros objavljeno, naredne sedmice bit će poznato da li će Apelacioni sud u Novom Sadu donijeti odluku o izručenju Sefića Bosni i Hercegovini.\nOn je kazao da je jutros održana sjednica Apelacionog vijeća te da će u narednim danima njeni članovi advokatskom timu dostaviti konačnu odluku o Sefićevom izručenju BiH.\nPodsjećamo, sredinom novembra uložena je žalba na odluku Višeg suda u Novom Sadu o ekstradiciji Sefića našoj zemlji.\nNjegov advokatski tim je iskoristio pravo na žalbu na odluku Višeg suda u Novom Sadu, koji je 4. novembra odobrio izručenje Sanjina Sefića pravosudnim organima BiH. Konkretno, žalba se odnosi na to da li su ispitane ili nisu sve pravne pretpostavke u vezi s izručenjem.\nNo, to negiraju iz Ministarstva pravde BiH.\n– Ministarstvo pravde BiH je u najkraćem mogućem roku pribavilo svu neophodnu ekstradicionu dokumentaciju i uputilo molbu za izručenje. Nadležni sud u Republici Srbiji ne bi mogao odlučivati u prvom stepenu da nije bilo potrebene dokumentacije a u prvom stepenu Sud je odlučio u korist podnosioca molbe za izručenje – kazala je Bakić.\nMEKTIĆ I IZETBEGOVIĆ DEMANTIRALI NAVODE HRVATSKE PREDSJEDNICE! Kitarović: Neću se prepucavati brojevima, dovoljan je jedan da napravi problem!


Usvojena Strategija razvoja informacione bezbednosti – Indeks Vesti – Najvažnije vesti iz Srbije i regiona\nNaslovna > Srbija Danas > Društvo > Usvojena Strategija razvoja informacione bezbednosti\nUsvojena Strategija razvoja informacione bezbednosti\nBEOGRAD – Državni sekretar u Ministarstvu trgovine, turizma i telekomunikacija Tatjana Matić, pozdravila je usvajanje Strategije razvoja informacione bezbednosti na današnjoj sednici Vlade Srbije, ističući da je tom odlukom potvrđena spremnost države da se suoči sa globalnim svetskim izazovom zaštite podataka, informacionih sistema, ali i postizanja veće bezbednosti građana u digitalnom okruženju.\n“Strategija između ostalog, nalaže i podizanje svesti roditelja i dece o ovoj temi, jačanje uloge škole kroz odgovarajuće školske programe, podizanje kapaciteta nastavnika, kao i podizanje kapaciteta institucija kao što su Ministarstvo unutrašnjih poslova, Centri za socijalni rad i zdravstvene ustanove“, istakla je Matić, koju je Vlada Srbije na današnjoj sednici imenovala za rukovodioca Tela za koordinaciju poslova informacione bezbednosti .\nVlada Republike Srbije usvojila je na sednici od 29. maja 2017. godine Strategiju razvoja informacione bezbednosti u Republici Srbiji za period od 2017. do 2020. godine.\nStrategijom su utvrđene prioritetne oblasti: bezbednost IKT sistema, informaciona bezbednost građana, borba protiv visokotehnološkog kriminala, informaciona bezbednost Republike Srbije i međunarodna saradnja. Donošenje ove strategije predstavlja ispunjenje obaveze Republike Srbije u oblasti informacione bezbednosti u procesu pristupanja Evropskoj uniji.\nDiković posetio snage na granici Srbije i Makedonije\nMaraton u čast junaka sa Kajmakčalana\nVremeplov: Krunisan car Dušan


FoNet portal :: Pretraga / tagId=32287 / position=1\nTag: pošta, Pogodaka: 23\nUkrao praznu kasu\nBeogradska policija rasvetlila je tešku krađu „Pošte Srbije“ u Barajevu, a protiv tridesetjednogodišnjeg muškarca biće podneta krivična prijava, saopštio je danas MUP.\nRadnik ubijen tokom pljačke\nU Nikšiću je jutros opljačkana pošta tokom koje je ranjen radnik obezbeđenja, koji je kasnije podlegao povredama, nezvanično saznaju Radio-televizija Crne Gore i Vijesti, dok je policija saopštila da je pronašla zapaljeno vozilo za koje se sumnja da je korišćeno u tom razbojništvu.\nMarke za Pokret nesvrstanih\nPošta Srbije saopštila je danas da je povodom jubileja Pokreta nesvrstanih izdala specijalnu emisiju prigodnih poštanskih maraka "60 godina od Prve konferencije Pokreta nesvrstanih - Beograd 1961. godine".\nPošta Srbije, Crveni krst Srbije i kancelarija Poverenika za zaštitu ravnopravnosti predstavili su danas edukativnu kampanju za sprečavanje nasilja nad starijim ženama, a poverenica Brankica Janković upozorila je da su najstariji pa i starije žene najčešće izložene finansijskom nasilju, odnosno da im se onemogućava da raspolažu svojim prihodima.\nPošta u bojama Srbije\nBeogradska Glavna pošta večeras je, povodom velikog uspeha olimpijskog tima Srbije i rekordnog broja medalja osvojenih na Olimpijskim igrama u Tokiju, osvetljena bojama srpske zastave.\nSporazum dve pošte\nDirektori pošta Srbije Zoran Đorđević i Severne Makedonije (SMK) Jani Makraduli potpisali su danas u Beogradu protokol o poslovnoj saradnji, koji je prvi korak ka konkretizaciji inicijative "Otvoreni Balkan", dogovorene u petak u Skoplju, saopšteno je iz tog javnog preduzeća.\nPolicija je danas uhapsila U. K. (1996.) osumnjičenog da je u pošti na Voždovcu uz pretnju pištoljem od radnica pošte oduzeo 2,7 miliona dinara, saopštilo je Ministarstvo unutrašnjih poslova.


ponedeljak, 07 jul 2014 17:25\nNa godišnjoj konferenciji NALED-a, koja je 4. jula održana u Skupštini grada Beograda, opštini Stara Pazova je dodeljen regionalni BFC SEE sertifikat.\nsreda, 18 jun 2014 18:41\nBivši radnici A.D. Napredak iz Stare Pazove, održali su juče sastanak na kome su doneli odluku da od nadležnih državnih organa zatraže poništavanje privatizacije preduzeća.\npetak, 16 maj 2014 16:57\nKompanija Delez Sbija (Delhaize Serbia) i opština Stara Pazova, potpisale su ugovor o finansiranju izgradnje komunalne infrastrukture u 4. industrijskoj zoni, u kojoj ta kompanija gradi veliki distributivni centar.\nsreda, 19 februar 2014 17:23\nKompanija Strejt Nova d.o.o. juče je organizovala svečanost povodom otvaranja fabrike u Staroj Pazovi, a proizvodne pogone je svečano u rad pustio prvi potpredsednik Vlade Srbije Aleksandar Vučić, zajedno sa direktorom kompanije Ronaldom Strejtom i predsednikom opštine Đorđem Radinovićem.\nDelegacija Azerbejdžanske privredne komore u Staroj Pazovi\nčetvrtak, 06 februar 2014 18:38\nPredstavnici opštine Stara Pazova ugostili su delegaciju Privredne komore Republike Azerbejdžan u Srbiji i tom prilikom je razmatrana mogućnost privredne saradnje.\nOpština dobila nagradu NALED-a\nIkea stiže u Staru Pazovu\nRegionalni sajam privrede na pazovačkim bazenima\nPremijerka Slovenije posetila fabriku Gorenja u Staroj Pazovi


Mlade rukometašice treniraju punom parom, atmosfera u timu odlična – Sport Centar Mlade rukometašice treniraju punom parom, atmosfera u timu odlična – Sport Centar\nU prethodna dva dana, selektor Vladimir Suvajac je na djelu mogao vidjeti 22 rukometašice, koje su pozvane na A spisak U18 reprezentacije naše zemlje, a spomenimo da će na sutrašnjem turniru u dvorani na Bilmišću nastupiti i djevojke sa B spiska U18 reprezentacije.\nDjevojke rade sjajno, atmosfera u timu je fenomenalna, a kako je prošao jutrošnji trening pogledjte u našoj fotoglaeriji. Ovome dodajmo da naše mlade rukometašice večeras imaju zakazan još jedan trening u 18 sati.\nPodsjetimo da je ovo drugo okupljanje naših mladih rukometašica, nakon što su se okupile u Vitezu početkom maja.\nIgokea gazi sve redom u ABA ligi, bez većih problema večeras je ‘pala’ i Cibona\nBeogradski klub prijavio četiri zaražene osobe: ABA liga odgodila derbi 24. kola\nIzvrsna Igokea nemilosrdna prema Zadru i privremeno preuzela čelo tabele ABA lige\nŽestoka reakcija iz Zvezde: U Podgorici su oponašali majmune, ljudi su zaostali u kamenom dobu\nCrveno-bijeli sustigli bh. prvaka na drugom mjestu: Zvezda lagano savladala Cibonu


Retrospektivna izložba radova sa kolonije “Jesen u Prizrenu” u Novom Sadu - Radio Kosovska Mitrovica\nRetrospektivna izložba radova sa kolonije “Jesen u Prizrenu” u Novom Sadu\nDom kulture „Gračanica, Fondacija „Simonida“ i Srpsko narodno pozorište iz Novog Sada organizuju postavljanje retrospektivne izložbe radova sa kolonije „Jesen u Prizrenu“ , u foajeu Srpskog narodnog pozorišta u Novom Sadu. Otvaranje izložbe je u petak 1. oktobra, od 19 časova.\nIzložba se sastoji od 22 izabrana rada sa likovne kolonije „Jesen u Prizrenu 2015-2021“ godine.\n„Likovna kolonija „Jesen u Prizrenu“ nastala je 2015.godine u saradnji Doma kulture Gračanica i Eparhije raško-prizrenske, odnosno manastira Svetih Arhangela kod Prizrena, pod pokroviteljstvom Kancelarije za Kosovo i Metohiju Vlade Republike Srbije. Kolonija se održava u obnovljenom Dušanovom konaku manastira Svetih Arhangela.\nSuština okupljanja u Prizrenu je da se omogući lični podsticaj umetnicima, angažovanost svih nas u svedočenju savremenog trenutka i podrška u očuvanju ugroženog srpskog kulturnog i nacionalnog blaga ovog grada i na čitavom prostoru Kosova i Metohije, kažu u Domu kulture Gračanica.\n“U potrebi za slobodom, kao vrhovnom principu kojem težimo, Kolonija „Jesen u Prizrenu“ nam donosi nove, dragocene darove. Nastojanjem da se uključe u nepostojeći kulturni „dijalog“ o savremenoj stvarajućoj kulturi na Kosovu i Metohiji, njeni učesnici slikama, promišljnim sekvencama vlastitosti, potvrđuju da su dostojni akteri svedočenja ideje o slobodi. Suvereno, bez straha,odbacujući opake maske i naloge koje nameću kreatori savremenog sveta.” – stoji u predgovoru istoričara umetnosti Nebojše Jevtića, jednog od organizatora i utemeljivača kolonije” ističu organizatori.\nIzložba koja će trajati mesec dana organizuje se pod pokroviteljstvom Pokrajinskog sekretarijata za kulturu, javno informisanje i odnose sa verskim zajednicama AP Vojvodine. Izložba se održava u skladu sa svim važećim propisima oko sprečavanja širenja pandemije KOVID- 19 u Republici Srbiji.


„Žena u sistemu bezbjednosti“\nNaslovnica Južni Sandžak Pljevlja „Žena u sistemu bezbjednosti“\nPljevlja – U organizaciji Foruma žena Bošnjačke stranke 20. jula u hotelu ,,Gold“ organizovana je panel diskusiju na temu „Žena u sistemu bezbjednosti u svjetlu rezolucije UN 1325 i procesu pristupanja Crne Gore evroatlanskim integracijama, žene, mir i bezbjednost“. Učešće u diskusiji pored organizatora uzeli su predstavnici svih političkih partija, NVO koje se bave ovom problematikom, kao i predstavnici Ministarstva odbrane i predstavnici Centra bezbijednosti Pljevlja .\nU Forumu žena smatraju da žena nije adekvatno zaštićena, da su ugrožena njena prava kroz zaposlenje, materinstvo, uopšte položaj u kulturnom, ekonomskom, političkom i društvenom životu, te stoga rezolucija 1325 i njenu implementaciju u Crnoj Gori smatraju veoma važnom u rješavanju ovih problema. Rezolucijom se priznaje da uvažavanje posledica oružanih sukoba po žene i djevojke i efikasni institucionalni aranžmani za garantovanje njihove zaštite i punog učešća u mirovnom procesu može značajno da doprinese međunarodnom miru i bezbijednosti. Ujedinjene Nacije pozivaju sve strane uključene u konflikt i mirovne procese da usvoje rodnu perspektivu. Tu spada i podrška lokalnim ženskim mirovnim inicijativama i autohtonim lokalnim procesima usmjerenim ka razrješavanju sukoba.\nSavjet bezbijednosti Ujedinjenih Nacija je 31 oktobra 2000 godine jednoglasno usvojio Rezoluciju 1325 koja se odnosi na žene, mir i bezbijednost. Njene široke provizije pozivaju žene na puno učešće u svim aspektima izgradnje mira, od pregovora do posleratne rekonstrukcije. Rezolucija Savjeta bezbjednosti UN-a 1325 reafirmiše ulogu koju žene igraju u izgradnji mira i isto tako obilježava prvi put da je Savjet bezbjednosti odlučio da riješi pitanje disproporcionalnog i jedinstvenog uticaja koji oružani konflikt ima na žene. Rezolucija Savjeta bezbijednosti UN-a 1325 ukazuje na podcjenjeni i slabo iskorišćeni doprinos koji žene daju u spriječavanju konflikta, održavanju mira, riješavanju konflikta i izgradnji mira, te naglašava važnost njihovog ravnopravnog i punog učešća kao aktivnih aktera u miru i bezbijednosti.\nSprovođenje Rezolucije 1325 znači veću vidljivost žena i učešće u mirovnim procesima, jačanje mehanizma zaštite i uvođenje provizija vezanih za ravnopravnost polova u sklopu demokratskih sistema koji bivaju uspostavljeni kada prodje nasilje.


Politika Autor:Tanjug01. jul. 202113:52\nPredsednik Aleksandar Vučić odbacio je danas da iz Srbije stižu poruke u Crnu Goru koje nisu ni bratske, a ni prijateljske i pozivajući ćerke Zdravka Krivokapića da se vrate i žive u Srbiji poručio im da će im Srbija garantovati punu bezbednost.\nVučić je odgovarajući na pitanje novinara, nakon ceremonije obeležavanja završetka radova na konstrukciji Kule Beograd, izneo činjenice koje govore u prilog tome da Srbija nije učinila ništa loše Crnoj Gori u prethodnih nekoliko godina, za razliku od Podgorice.\n„Jesmo li mi priznali nezavisnost Boke Kotorske, Rožaja ili nekog drugog dela Crne Gore, jesmo li prihvatili da se otcepi neki deo Crne Gore i rekli zarad evropskih integracija mi ćemo da prihvatimo taj deo Crne Gore kao nezavistan – nismo, oni jesu, priznali su nezavisnost Kosova“, kazao je Vučić.\n„Mi smo njima dali vakcine, a oni su deo vakcina umesto da daju narodu, Albancima na Kosovu, što bih i ja učinio, dali, da bi ponizili Srbiju oružanim snagama, vojsci Kosova“, kaže.\nKada je reč o napadu u jednom dnevnom listu u Srbiji Krivokapićevih ćerki, predsednik ističe da je apsolutno protiv napada na porodicu, ne samo Krivokapićevu, već svačiju.\n„Šta hoćete, da se mešam u rad novina, tada biste o meni govorili kao o diktatoru. Da li se slažem sa tim, ne, ali vi optužujete Srbiju zbog pisanja tabloida“, kazao je.\n„Mene su optužili pre neki dan u zvaničnim novinama crnogorske vlasti za državni udar i to kao zato što sam ja nešto dojavio patrijarhu, a nisam ni znao da Krivokapić dolazi da se nađe sa patrijarhom“, ukazao je Vučić.\nIstiče da će Krivokapićevim ćerkama država Srbija garantovati punu bezbednost, ali dodaje da je trebalo da o njihovoj, kako tvrde, ugroženosti obaveste državne organe Srbije.\n„A ne da pravite predstavu za javnost jer predstavu za javnost po onome što piše u crnogorskim medijima mogu da pravim svaki dan i mogu i sin i ćerka i cela familija svakoga dana da mi izdaju saopštenja po tom pitanju, a neću da govorim o tajkunskim medijima u Srbiji koji svakoga dana organizovano vode hajku“, naveo je.\nPozvao je Krivokapićeve ćerke da dođu u Srbiju i poručio im da su dobrodošle da žive ovde.\nAleksandar VučiććerkeZdravko Krivokapić


M. D.\t 30. septembra 2015. 10:01\nPrethodni Pravilnik o ocenjivanju učenika u srednjem obrazovanju donet je još 1999. godine. Kao osnov za ovaj novi dokument poslužio je Pravilnik za ocenjivanje u osnovnoj školi – objašnjava Snežana Marković, pomoćnik ministra prosvete za srednje obrazovanje. Prema njenim rečima, nije tajna da nastavnici primenjuju različite kriterijume u ocenjivanju, što dovodi učenike u neravnopravan položaj prilikom upisa na fakultet. Cilj novog pravilnika je da se to otkloni.\nUmesto dnevnika – laptopovi: Đaci više neće moći ništa da…\nRoditelji, spremite kamaru para: ovoliko će vas koštati polazak deteta…\nSjajna vest za đake u Srbiji, od 1. septembra…\nPismene vežbe do 15 minuta neće se najavljivati, ali i ocene neće ići u dnevnik. Tek nakon dve, tri „male” provere nastavnik može da formira ocenu i upiše je u dnevnik.\nUkoliko više od pola odeljenja dobije jedinice, kaže Markovićeva, onda je nastavnik dužan da ponovi pismenu vežbu, a pre toga da organizuje dopunsku nastavu. Na tom ponovnom ocenjivanju mogu da učestvuju svi koji su dobili jedinice, kao i oni koji su nezadovoljni ocenom. Ali, uslov za ponavljanje je više od pola ocenjenih jedinicom, a ne više od pola nezadovoljnih ocenom.\n– U praksi smo imali nepisano pravilo da pismena vežba može da se ponavlja beskonačno, pa smo propisali da se ta provera organizuje na dopunskom času, i to samo još jednom. Ukoliko se ponovi situacija sa jedinicama, onda se uključuju psihološko-pedagoška služba i direktor – objašnjava pomoćnica ministra, inače i sama nastavnica.\nNa dopunskim časovima nastavnik takođe može da oceni učenika koji je neredovno pohađao nastavu. Takođe, on mora da na dopunskoj nastavi pruži šansu đaku da popravi ocenu, ukoliko učenik misli da zna za više. U svim varijantama ispitivanju mora da prisustvuje školski savetnik, odeljenjski starešina, drugi učenici koji takođe popravljaju ocene…\n– Nažalost, ima učenika koji uz podršku roditelja kalkulišu i ne dolaze u školu baš kada nastavnik treba da ocenjuje, pa imamo pojavu „epidemija” čiji je uzrok najčešće matematika i fizika. Tome ćemo stati na put novim pravilnikom – ističe Markovićeva.\nNa kraju polugodišta ocena se zaključuje na osnovu ocena iz prvog polugođa, a na kraju godine na osnovu svih ocena tokom godine. Ovo nije bilo regulisano starim pravilnikom, što je bio razlog čestih nerazumevanja sa roditeljima đaka.\nRoditelj ima pravo da vidi pismeni zadatak i nastavnik je dužan da ga pokaže, a može i da pošalje zadatak kući. Dešavalo se, međutim, kaže naša sagovornica, da nastavnici pošalju kontrolne zadatke roditeljima, pa ih đaci preprave, tako da je po novom pravilniku ostavljeno nastavniku da proceni da li će pismeni zadatak po đaku poslati roditeljima ili će im ga dati na uvid samo u školi.\n– Vladanje se po dosadašnjem pravilniku ocenjivalo isključivo brojčano i ocena je morala da se smanjuje postupno. Zato smo imali situacije u praksi da učenik napravi neki veliki incident, a jedina mera jeste da dobije četvorku iz vladanja. Zato će se ubuduće tokom polugodišta vladanje ocenjivati opisno, u pedagoškoj svesci odeljenjskog starešine. Odnos prema radu, imovini, drugovima, nastavnicima će se beležiti, a onda će na kraju godine odeljenjsko veće na osnovu tih opisnih ocena izvoditi brojčanu ocenu iz vladanja koja može biti od jedan do pet – kaže Snežana Marković.\nDeo novog pravilnika je i inicijalno testiranje: na početku svake školske godine nastavnik može da proveri sa kakvim predznanjem dolaze đaci i ta ocena može biti i opisna i brojčana. Ona se ne upisuje u dnevnik i služi samo kao orijentir.\nMnogi roditelji su se žalili da nastavnici imaju tajne sveščice na osnovu kojih daju ocene, a Markovićeva dodaje da su čak svojevremeno i školski savetnici insistirali da nastavnici sve što pišu, pišu u dnevniku. Međutim, sada je uvedeno da je pedagoška dokumentacija poželjna i potrebna i nastavniku i učeniku, to jest, svaki nastavnik će imati svoju svesku ili tablet u kojem će da upisuje sve ono što ne može da stane u dnevnik. Markovićeva dodaje da je postojanje ove sveske važno i zbog nastavnika i zbog roditelja, jer kada se postavi pitanje neke ocene, može da se argumentuje šta je dete do tada pokazalo.


DODIK: Srpska ne povećava zaduženost, ekonomska situacija stabilna | Banjaluka.net\nDODIK: Srpska ne povećava zaduženost, ekonomska situacija stabilna\nEkonomska situacija na nivou Republike Srpske je stabilna i Republika Srpska ne povećava svoju zaduženost – rekao je Milorad Dodik predsjednik SNSD-a nakon održane sjednica Predsjedništva ove stranke u proširenom sastavu.\nIstakao je da je situacija u BiH složena.\nNaveo je da je zadovoljan što je Vlada Republike Srpske obezbijedila povećanje plata i penzija.\n– Zadovoljni smo što je Vlada Srpske sa socijalnim partnerima donijela mjere i obezbijedila povećanje plata i penzija za 10 odsto, što na godišnjem nivou znači dodatnih 84 miliona KM za povećanje penzija, 58 miliona KM za povećanje plata, 14 miliona KM za povećanje davanja za borce i više od tri miliona KM za socijalnu zaštitu. To ukupno iznosi 159 miliona KM, što će biti obuhvaćeno rebalansom budžeta – istakao je Dodik.\nOn je rekao da je topli obrok vještačka tema, podsjetivši da su ranije zbog razgovora sa Međunarodnim monetarnim fondom o aranžmanima, a tako je u Srbiji i u Hrvatskoj rečeno je da sve što se plaća ljudima da je sve plata.\nBegić opleo po Čoviću: Došao kod Dodika po predizbornih 100 KM


Najvažnije mogućnosti ProTracking sistema su:\n• Mogućnost ugradnje u sva vozila, plovne objekte i radne strojeve\n• Praćenje subjekta u realnom vremenu\n• Neograničeni pregled podataka od trenutka ugradnje\n• Pregled parametara kao što su:\n- Pređeni put za odabrani vremenski period\n- Statistički i grafički pregled brzine\n- Pregled svih zaustavljanja subjekta\n- Poseta zadatim objektima ili zonama od posebne važnosti\n• Statistika i analitika pređene kilometraže za jedno ili više vozila\n• Statistika i analitika stvarnih radnih sati kod radnih strojeva\n• Statistika i analitika korišćenja vozila unutar i izvan radnog vremena\n• Statistika i analitika korišćenja vozila unutar i izvan radnog vremena po vozačima\n• Mogućnost detaljnog iscrtavanja rute za odabrano vozilo ili grupu vozila\n• Mogućnost detekcije krađe goriva\n• Zaštita vozila od krađe i neovlašćenog korišćenja\n• Export svih izveštaja u Excel, CSV, PDF\nNa osnovu prikupljenih informacija, utvrđeno je da se implementacijom sistema ProTracking postiže veća efikasnost i iskoristivost ljudskih i materijalnih resursa čak do vrtoglavih 40%, uz istovremeno lakše i efikasnije upravljanje istim. Postotak efikasnosti zavisi od ranije organizovanosti firme koja uvodi sistem, odnosno od prethodnog načina i nivoa kontrole resursa. Međutim i u najorganizovanijim sistemima, nakon uvođenja ProTracking sistema, postigle su se uštede od minimalno 10% u odnosu na raniji period.\nSistem omogućuje jednostavnu i efikasnu kontrolu uz praćenje kretanja vozila, vodeći istovremeno evidenciju o: vremenu provedenom na putu, mestima i trajanju svih zaustavljanja, pređenim kilometrima, maksimalnoj i prosečnoj brzini, potrošnji goriva, korišćenju vozila unutar i izvan radnog vremena itd.\nMoguća je i napredna statistka i analiza prema zadatim tačkama (distributivna mesta, kupci, partneri, ekspediti...), kao i pregled istorije svih podataka u neograničenom vremenskom periodu od trenutka implementacije sistema. Uz navedeno, moguće je i praćenje svih vozila u realnom vremenu, kao i uvid u status i lokaciju istih (npr. zaustavljen, vozi brzinom xx km/h...). Korišćenjem naprednih mogućnosti statistike i analize, moguće je napraviti i simulaciju kretanja svakog vozila uz uvid u sve operacije koje je isto vozilo izvršilo u zadatom vremenskom periodu.\nVelika prednost sistema je što za korištenje istog nije potrebno nikakvo posebno poznavanje informatičke opreme ili softvera. Jednostavno i lako korisnik u svakom trenutku može saznati sve informacije o vozilu/plovilu, bilo jednom ili više njih i to sve na pregledan način uz omogućeno kreiranje brojnih statističkih i analitičkih izveštaja.\nUz sve navedeno, pomoću sistema ProTracking moguće je pratiti i kompletan vozni park, kao i upravljati istim. Sistem korisnika upozorava na servis, izmene guma, rate leasinga, registracije, osiguranja (rokovi, premije, štete, isplate, bonusi...) i sve druge bitne parametre. Sistemom je moguće upravljati sa jednog mjesta, što menadžerima voznog parka daje kompletan uvid u svako vozilo, kao i vozni park u celini.\nWeb aplikacija link\nProTracking Web aplikacija


O nama - Fondacija Stanislav Vinaver\nFondaciju „Stanislav Vinaver“ osnovao je Grad Šabac sa ciljem da razvija i unapređuje demokratske vrednosti i institucije, ljudska, građanska i manjinska prava, kulturu, umetnost, obrazovanje i javno informisanje. Radi realizacije svojih ciljeva, Fondacija izdaje knjige, časopise, revije i druge publikacije, baš kako je to radio i Stanislav Vinaver, najevropskiji Šapčanin u Srbiji.\nStanislav Vinaver (rođen 1. marta 1891. u Šapcu – umro u Niškoj Banji 2. avgusta 1955) –najevropskiji je intelektualac, pisac, umetnik u srpskoj kulturi.\nBio je u isto vreme esejist, kritičar (književni, muzički, pozorišni, likovni, filmski…), pesnik, parodičar, polemičar, prevodilac (s francuskog, nemačkog, engleskog, ruskog, španskog, poljskog i italijanskog jezika), pripovedač i putopisac, novinar i reporter, književni istoričar, urednik.\nŠirokog obrazovanja, nesvodljivog i nekanonizovanog duha, uvek je iz evropskoga okruženja u srpski poetsko‒umetnički kontekst kritički prenosio, prepevavanjem i prevođenjem, ostrašćeno i zaneseno, prkosno i u inat zakonodavcima i propovednicima poetske prakse i promišljanja ono što je negde, tamo u svetu, najvrednije i najznačajnije (bajke iz Hiljadu i jedne noći, Rable, Vijon, Nerval, Gete, Valeri, Rembo, Hašek, Stern, Blok, Tven, Keno, Gogolj, Kipling, Kerol, itd.)\nKrajnji cilj naše Fondacije jeste da postane ono duhovno središte oko kojeg će se okupljati ne samo poštovaoci umetnosti nepravedno zaboravljenih velikana, već i stvaraoci i proučavaoci moderne srpske, evropske i svetske literature.\nKao jedan od najvažnijih segmenata delovanja Fondacije biće Istraživačko-izdavački centar „Stanislav Vinaver“ koji bi bio u mnogo čemu jedinstvena izdavačka kuća posvećena i zavičajnim i nacionalnim, i evropsko-svetskim modernim vrednostima.\npredsednik dr Slobodan Ilić\ndirektor Dragan Vujadinović\nAdresa: Karadjordjeva 22, Šabac


BalkanMagazin :: I albanski biznismen zainteresovan za smederevsku Železaru\nI albanski biznismen zainteresovan za smederevsku Železaru\nsubota, 03. mart 2012 18:42\nKor grupa poslala vladi Srbije pismo o namerama, u kome je navedeno da osim Železare Smederevo želi da kupi i jalovište u Boru\nKor grupa sa sedištem u Dubaiju, osim za kupovinu smederevske Železare, zainteresovana je i za ulaganje u Boru. Kako saznaje Blic, ova kompanija hoće da kupi jalovište od 27 miliona tona u tom gradu.\nU pismu o namerama upućenom Vladi Srbije, u koje je Blic imao uvid, navodi se da bi Kor grupa investirala 20 miliona dolara i indirektno zaposlila oko 260 ljudi sa teritorije Bora. Kako je navedeno, kompanija bi prvo eliminisala jalovinu, a potom bi ozelenila zemljište.\nPredstavnici Kor grupe ovim povodom su prvi put bili u resornom ministarstvu rudarstva u oktobru. Na ovu temu su sa predstavnicima Vlade razgovarali još dva puta, ali i dalje nemaju povratnu informaciju.\nGrupa je u privatnom vlasništvu borda direktora iz Engleske, Indonezije i Rusije. Jedan od suvlasnika je i Albanac Džeton Sadiku, koji je suvlasnik i firme u Vučitrnu na Kosovu. Sedište firme je u Dubaiju, a predstavništva su u Njujorku, Moskvi, Istanbulu i Kazablanki. Samo na Balkanu imaju 1.600 radnika. Kompanija ima rudnike u Rusiji i Ukrajini.\nČetiri direktora ove firme boravila su u Beogradu 3. februara i tada su o detaljima preuzimanja smederevske Železare razgovarala sa ministrom Nebojšom Ćirićem i šefom vladine radne grupe za prodaju čeličane Dušanom Nikezićem. Grupa bi preuzela sve tri fabrike Ju-Es stila - u Smederevu, Šapcu i Kučevu. Ugovorom bi se obavezala i na izgradnju pogona za proizvodnju koksa u Smederevu gde bi u narednih pet godina uložili 500-600 miliona dolara i ne bi otpustili nijednog radnika.


YUMCO izgubio na tenderu za uniforme Komunalaca i sa 100 miliona manjom cenom | Slobodna reč\nJumko; Foto: Grad Vrane\nBEOGRAD / VRANJE – Iako je firma Yumco – Prizosi ponudila da obezbedi uniforme za prestoničke komunalne policajce po ceni od 76,5 miliona dinara, Sekretarijat za poslove komunalne milicije Beograda je ugovor za kupovinu uniformi po ceni većoj za preko 100 miliona dinara (186.300.000) firmi MIM Commerce iz Beograda, piše magazin Nova ekonomija. Na tender je stigla još jedna ponuda kompanije DES iz Šapca, takođe za oko 50 miliona manja od izabrane.\nKako prenosi Nova ekonomija, jeftinija Jumkova ponuda nije odgovarajuća i prihvatljiva jer “nisu dostavljeni svi potrebni uzorci i izveštaj o ispitavanju boje materijala izdat od akreditovane laboratorije, kao ni laboratorijski izveštaj o ispitivanju materijala za neke od komada odeće”.\n“Na primer, za jaknu nije dostavljen izveštaj o ispitavanju materijala iz koga se može utvrditi da li je boja postojana kada se pere na 40 stepeni” – navodi se u tekstu.\nDruge zamerke su te da na košuljama nisu našiveni delovi u džepovima za koji bi trebalo da se zakače mikrofoni radio stanice i male kamere, a na torbici nije bilo lastiš gume za olovke. Takođe, postojao i samo jedan džep iako su konkursnom dokumentacijom zahtevana dva, a umesto plavih, čarape su bile crne. Na zimskoj jakni je ušiven vertikalni džep, a zahtevan je blago ukošen, prenosi detalje ovaj portal.\nPonuda druge firme koja je takođe bila jeftinija za oko 50 miliona dinara, odbijena je jer za neke od stavki nisu dostavljeni uzorci i izveštaji o ispitivanju takozvane “french blue” boje, kao ni izveštaji o ispitavanju materijala, a za neke od stavki nije priložena deklaracija o sastavu ni dokument proizvođača.\nU odluci da firma MIM Commerce proizvodi uniforme za beogradske komunalce po ceni od 1,6 miliona evra, navodi se da “sva ponuđena dobra ponuđača ispunjavaju sve zahtevane tehničke karakteristike”, piše Nova ekonomija.\nTender problematičan od početka\nKako prenosi portal Nova.rs, neke od stavki zbog kojih su jeftiniji ponuđači odbijeni našle su se i na listi zahteva koje su Jumko i firma Less Textile ranije podnele Republičkoj komisiji za zaštitu prava u postupcima javnih nabavki jer su smatrale da javna nabavka nije u skladu sa zakonom, nakon čega je prekinut proces nabavke uniformi.\nNovinarima Nove ekonomije su iz Republičke komisije za zaštitu prava u postupcima javnih nabavki naveli da su čak tri firme – DES2020, Jumko i Luss Textile smatrale da su oštećene u tenderskom postupku i podnele su zahtev za zaštitu prava.\n“Yumco-prizosi je u zahtevu naveo da je naručilac (Grad Beograd) odredio minimalni rok koji je zakon propisan dok je istovremeno ‘nametnuo veliki broj obaveza za ponuđače koji se ogledaju u dostavljanju velikog broja izveštaja o ispitavanju materijala, a zatim i veliki broj uzoraka'” – navodi Nova ekonomija.\nIz Jumka su takođe naveli da je naručilac vršio značajne izmene konkursne dokumentacije i da je u sva tri navrata izvršio minimalna zakonski dozvoljena produženja roka za podnošenja ponuda, iako je od njega zahtevano da rok produži za veći broj dana.\nU svom zahtevu dodaju da su ponuđači, zbog brojnih izmena, bili prinuđeni da pripremaju uzorke ispočetka.\n“Naručilac je umesto svetlo plave boje tkanine propisao koordinate boja, što je dodatno zakomplikovalo već i onako složenu pripremu ponuda jer je za proizvodnju tkanine sa traženim koordinatama potrebno više vremena” – istakao je Jumko.\nPrema navodima ovog portala, Republička komisija je neke od zahteva ponuđača odbacila, ali je donela odluku da, s obzirom na to da propisi ne uslovljavaju kompanije da obavljaju delatnost samo u slučaju ukoliko su u Registar privrednih subjekatra upisani za tu delatnost (što je bio jedan od uslova za učešće na tenderu) ovakav uslov označi kao “suprotan zakonu” i da naloži Gradu da konkursnu dokumentaciju izmeni u osporenom delu.\nKomisija je takođe konstatovala da utvrđivanje ispunjenosti tehničkih karakteristika “vizuelnim pregledom” ne predstavlja precizno i jasno predviđen način ocenjivanja ponuda, pa da sam postupak stručne ocene ponuda ne može biti sproveden na zakonit način s obzirom na to da se ne može zaključiti koje tehničke karakteristike ponuđenih dobara će se utvrditi njihovim pregledom.\n“Neki od uslova podrazumevali su i tačne dimenzije određenih delova odeće (čičak trake na jakni, vratnog izreza na majici, džepa na košulji…), a da nije pojašnjeno da li će utvrđivanje ispunjenosti tehničkih karakteristika obuhvatati i merenje uzoraka i na koji način” – prenosi portal Nova.rs.\nBeograd nije dozvolio da ovlašćeni predstavnici ponuđača prisustvuju vizuelnom pregledu uzoraka, pa je Republička komisija propisala da je naručilac dužan da u roku od dva dana omogući uvid u dokumentaciju i kopiranje iste kako bi ponuđači mogli da izvrše uvid i u priložene uzorke kako bi proverili da je naručilac na pravilan način izvršio pregled i ocenu dostavljenih uzoraka te da bi eventualne uočene nepravilnosti mogao da ospori podnošenjem zahteva za zaštitu prava.\nGrad je bio dužan da u roku do 25 dana otkloni manjkavosti predmetne konkursne dokumentacije, da je obajvi na Portalu javnih nabavki i svojoj internet stranici i da produži rok za ponodošenje ponuda koji mora biti primeren i objavi obaveštenje o tome.\nBeograd je morao i da nadoknadi takse koje su Yumco-prizosi i Luss textile platiti prilikom podnošenja zahteva i da plati po 120.000 dinara, odnosno ukupno 240.000 dinara.\nUniforme nikada skuplje\nPortal Nova.rs podseća i da je Nova ekonomija pisala da gradski Sekretarijat za poslove komunalne milicije planira da nabavi uniforme za svoje zaposlene koje koštaju višestruko više nego prethodnih godina. Uniforme za komunalne milicijace, koji su se tada zvali komunalni policajci, bile su nabavljane 2015. godine kada su koštale oko 15 miliona dinara, 2016. godine 7,8 miliona, a 2017. godine 26 miliona dinara.\nPrethodni članakŠta u septembru možete pogledati u vranjskom Pozorištu\nSledeći članakPrijave za novi fiskalni sistem od 1. oktobra


МТУ Аеро Енџинс почео градњу фабрике у Новој Пазови\nHomeEkonomijaMTU Aero Endžins počeo gradnju fabrike u Novoj Pazovi\nMTU Aero Endžins počeo gradnju fabrike u Novoj Pazovi\n05/07/2021Redakcija BALKAN TVEkonomija, Vesti, za slajder0\nNOVA PAZOVA –\nNemačka kompanija MTU Aero Endžins, vodeći proizvođač avio motora i globalni igrač u avioindustriji, danas je u Novoj Pazovi započela radove na izgradnji fabrike za popravku aviomotora MTU Mejntejns Srbija, u prisustvu predsednika Srbije Aleksandra Vučića.\nInvesticija je vredna ukupno oko 100 miliona evra i u prvoj fazi biće zaposleno do 500 ljudi, a ukupno će biti otvoreno od 1.800 do 2.000 radnih mesta.\nKako je ranije najavljeno, postrojenje MTU u Srbiji moći će da obavi oko 400.000 sati remonta godišnje.\nFabrka će biti izgrađena u novoformiranoj industrijskoj zoni koja je na samo 25 kilometara od beogradskog aerodroma „Nikola Tesla“.\nMTU svoju svetsku mrežu lokacija otvaranjem nove fabrike za popravku delova motora u Novoj Pazovi, u Srbiji.\nKompanija je juče saopštila da je predsednik Srbije Aleksandar Vučić prepoznao tu investiciju kao ključan i odlučni korak za razvoj vazduhoplovne industrije u Srbiji.\nMTU Aero Endžins vodeći je proizvođač avio – motora i globalni igrač u toj industriji.\nU okviru svog komercijalnog OEM poslovanja, kompanija igra ključnu ulogu u razvoju, proizvodnji i plasmanu visokotehnoloških komponenti zajedno s međunarodnim partnerima. Oko 30 odsto današnjih aktivnih letelica širom sveta imaju ugrađene MTU komponente.\nKompanija je osnovana 1934. godine u Minhenu, a prisutna je u 15 država sveta, među kojima su Velika Britanija, Francuska, Holandija, Poljska, SAD, Kanada…\nInače, MTU ima vodeću ulogu u pružanju usluga održavanja i servisa za motor V2500, motor koji se nalazi u aktuelnom avionu erbas A 320.\n„Industrijski park ima potencijal za rast, na primer, za privlačenje naših dobavljača i partnera,“ ocenio je juče projektni menadžer i izvršni direktor MTU Maintenance Serbia Rajner Beker.\nKompanija u saopštenju navodi da je tim od oko 30 stručnjaka MTU iz različitih oblasti trenutno aktivno angažovano u Novoj Pazovi.\n„Celokupno planiranje obavlja se uz blisku saradnju sa relevantnim organima u Srbiji kako bi se obezbedilo da nova zgrada bude usklađena sa svim propisima i specifikacijama,“ objasnio je Beker.\n„Jako smo zadovoljni otvorenošću, velikim interesovanjem, i konstruktivnom saradnjom,“ rekao je Johan Tribenbaher, koji je na čelu pod-projekata „Centar za obuku Srbija“ i „Obuka na poslu u Srbiji“.\nTo će obezbediti tehničke osnove potrebne za visokotehnološku industriju kao što je vazduhoplovstvo, objašnjava se u saopštenju.\nProgram „Obuka na poslu“ počeće 2024. godine na postojećim MTU lokacijama, s ciljem da se sprovede ekskluzivno u Srbiji, navodi kompanija.\nKompanija je prošle godine je zapošljavala oko 10.000 radnika i prijavila je konsolidovanu prodaju u iznosu od skoro četiri milijarde evra.\nAda Solomon dobitnica nagrade „Andergraund spirit“\nVelika proslava 20-godišnjice Egzit se zahuktava: Zvuk bolji nego ikad


EU uvodi kvote za imigrante - Sputnjik Srbija\n07:54 04 Jun 2020\nEU uvodi kvote za imigrante\n10:42 11.05.2015 (osveženo 16:19 05.10.2015) Preuzmite kraći link\nEvropska unija namerava da uvede kvote zemljama-članicama kako bi se teret zbrinjavanja imigranata ravnomernije rasporedio, piše britanska štampa.\nLondoski listovi „Tajms“ i „Gardijan“ došli su do plana za uvođenje kvota koji će Evropska komisija objaviti u sredu, a po kome će svakoj od 28 članica unije biti određeno koliko imigranata mora da primi.\nPrema trenutno važećem sistemu, sav teret zbrinjavanja migranata koji poslednjih godina u velikom broju stižu sa Bliskog istoka pada na zemlje u koje najpre stignu, a to su najčešće Italija, Grčka i Malta.\n© AFP 2020 / Matthew Mirabelli\nStotine imigranata utopilo se u Sredozemnom moru\nEU je potreban stalni mehanizam za podelu odgovornosti za zbrinjavanje velikog broja izbeglica i azilanata među zemljama-članicama, piše u planu koji je objavio „Tajms“.\nNemačka, Francuska, skandinavske zemlje, kao i one koje trenutno imaju veliki priliv izbeglica, spremne su da podrže plan, ali iz Britanije i Mađarske stižu najave da će se žestoko boriti protiv novog sistema.\nLondonski „Tajms“ u redakcijskom uvodniku kaže da će kvote za izbeglice izvesno podstaći premijera Dejvida Kamerona da ranije raspiše referendum o izlasku Britanije iz EU, dok je iz Houm Ofisa (britanskog Ministarstva unutrašnjih poslova) već stiglo saopštenje da je prisilno primanje izbeglica neprihvatljivo.\nMađarski premijer Viktor Orban, koji je već uzvitlao prašinu svojom namerom da uvede radne logore za izbeglice, izjavio je da je plan EU „lud i opasan“ i da će mu se suprotstaviti svim sredstvima.\nkvote, EU, zabrana, azilanti, Svet\n04/06 07:46 Tramp se obrušio na „besnog psa“: On je najprecenjeniji general u svetu\n04/06 07:39 Bivši predsednik Ekvadora u pritvoru\n04/06 07:27 Američki predsednik na udaru društvenih mreža: Tramp cenzurisan i na Snepčetu\n04/06 07:20 Rusija naoružala Siriju lovcima Mig-29\n04/06 07:00 Putinova strategija nuklearnog odvraćanja


Ivan Ikić, Foto: Printscreen Youtrube\nNA upravo završenom 77. festivalu u Veneciji ostvarenje "Oaza" srpskog reditelja i scenariste Ivana Ikića osvojilo je nagradu za najbolji evropski film u takmičarskoj sekciji "Dani autora", a ovo visoko priznanje dodeljuje mreža Europa Cinemas..\nObjavljeno: 14.09.2020. 10:59h\n- "Oaza" je prelepo snimljen i veoma poetičan film, i jednoglasno je bio naš izbor za nosioca ove nagrade. Ikićeva "Oaza" je nežna i duboko potresna, ali istovremeno i je i čist, beskompromisan pogled na život i ljubav grupe mladih ljudi sa posebnim potrebama u državnoj instituciji.\nUspeh reditelja Ivana Ikića na 77. Mostri utoliko je veći što italijanske vlasti zbog pandemije njemu i ekipi filma "Oaza" nisu, nažalost, dozvolile da dođu u Veneciju na premijeru i da ovaj izuzetni film predstave medijima i publici.\nRežiser Ivan Ikić je povodom zabrane da prisustvuje premijeri svog filma u Veneciji ogorčeno izjavio da Italija ponižava srpsku kulturu.\nKako ističe Ikić, uz radost zbog nagrade, uspeh njegovog filma veći je time što u filmu mladi korisnici doma - Valentino Zenuni, Tijana Marković i Marijana Novakov nisu glumili sebe, već fiktivne, veoma kompleksne likove. Pored štićenika doma, u "Oazi" igraju Goran Bogdan, Maruša Majer, Draginja Voganjac i drugi.\nIvan IkićOazaNagrada za najbolji evropski filmDani autoraEuropa CinemasValentino ZenuniTijana MarkovićMarijana Novakov


Tolksdorf: Faza realnosti i optimizma\nAnalitičar Dominik Tolksdorf\nAnalitičar Dominik Tolksdorf smatra da ako sadašnji pregovori Beograda i Prištine budu uspešni, to bi moglo da dovede do razgovora i o statusu pokrajine\nDok se iščekuje postizanje sporazuma u pregovorima izmedju Beograda i Prištine, Glas Amerike razgovarao je o toj problematici sa naučnim saradnikom Centra za transatlanske odnose i poznavaocem balkanskih odnosa, Dominikom Tolksdorfom.\nTolksdorf: Kosovski pregovori su u fazi realnosti i optimizma. Realnost se ogleda u teškoćama sa kojima su suočene pregovaračke strane, a optimizam u stalnim nagoveštajima da će uskoro, odnosno idućeg meseca sporazum biti postignut. Razgovori su stalno pokazivali postepeni progres, sa početnim naglaskom na rešavanju tehničkih, a sada i političkih pitanja. Jasno je da Srbija neće priznati nezavisnost Kosova i da je glavno sporno pitanje njegov severni deo, odnosno srpske enklave južno od reke Ibra. Ipak, pregovori se odvijaju uz prisustvo Euleksa, razmenjeni su poverenici za vezu između Beograda i Prištine, itd. Ako sadašnji pregovori budu uspešni to bi moglo da tokom vremena dovede do razgovora i o statusu pokrajine.\nGlas Amerike: Američki potpredsednik Džozef Bajden je nedavno u Rimu razgovarao sa predsednikom Srbije Tomislavom Nikolićem i premijerom Kosova Hašimom Tačijem. Da li nazirete neke promene u stavovima Vašingtona prema Srbiji i Kosovu?\nTolksdorf: Ne vidim značajnije promene američke politike prema Srbiji, mada bi duži i značajan razgovor predsednika Nikolića sa potpredsednikom Bajednom mogao da naznači početak neke prekretnice. Ipak, treba imati da umu da Balkan nije više toliko važan za SAD i da je Vašington prepustio Evropskoj uniji ulogu posrednika u pregovorima izmedju Beograda i Prištine, bez direktnog angažovanja SAD. Takav aranžman je do sada bio sasvim uspešan, pošto se učestvovanje SAD u pregovorima možda ne bi smatralo dovoljno neutralnim. Interesantno je da je EU često bila kritikovana da ima podeljen stav o Kosovu, pošto ga neke njene članice ne priznaju. Stoga, u razgovoru sa Nikolićem, Bajden nije mnogo komentariso to pitanje jer SAD nisu direktno angažovane.\nGlas Amerike: Šta bi eventulano postizanje sporazuma značilo za Srbiju, Kosvo i region?\nTolksdorf: Ključni kamen spoticanja je pitanje severnog dela Kosova jer medjunarodna zajednica ne želi podelu te teritorije - kako srpski političari ponekad predlažu – jer ima na umu moguće regionalne posledice, odnosno uspostvaljanje presedana za Republiku Srpsku, zapadni deo Makedonije, itd.. Priština ne prihvata ideju paralelnih srpskih političkih sturktura na severu Kosova, jer ne želi stituaciju sličnu Republici Srpskoj, u Bosni, pošto bi sever onda mogao da blokira odluke centralne vlade. I Srbi i Albanci imaju svoje aspiracije. Beograd se bori za dobijanje datuma za početak pregovora o ulasku u EU, dok Kosovo nastoji da počne pregovore o stabilizaciji i pridruživanju, kao i sporazum o bezviznom režimu sa Evropom.


Medvedev u Beogradu: Poznat stav Rusije da se pitanje Kosova reši u skladu sa Rezolucijom UN-a - Kazaljka\nNaslovna/Novo/Politika/Medvedev u Beogradu: Poznat stav Rusije da se pitanje Kosova reši u skladu sa Rezolucijom UN-a\nMedvedev je naveo da je danas sa Vučićem razgovarao o energetskim projektima, te o Turskom toku, a izrazio je i ubeđenje da će taj projekat početi i znam da će stvoriti mnogo radnih mesta i za naše prijatelje iz Srbije\nkazaljka Send an email 19.10.2019.\nBEOGRAD (AA) – Predsednik Vlade Rusije Dmitrij Medvedev izjavio je danas u Beogradu da je poznat stav Rusije da se problem Kosova treba rešiti poštujući Rezoluciju 12 44 Ujedinjenih nacija.\n“Mi polazimo od podrške Srbiji i njenog poštovanja teritorijalnog integriteta i suvereniteta i tako ćemo i nastaviti da činimo”, kazao je Medvedev na zajedničkoj konferenciji za medije sa predsednikom Srbije Aleksandrom Vučićem u Beogradu.\nMedvedev je naveo da je danas sa Vučićem razgovarao o energetskim projektima, te o Turskom toku.\n“Ja sam ubeđen da će taj projekat početi i znam da će stvoriti mnogo radnih mesta i za naše prijatelje iz Srbije”, rekao je Medvedev.\nPredsednik Vlade Rusije izrazio je i zadovoljstvo što ovaj “poseban dan provodi među prijateljima”, misleći na 75 godina od obeležavanja oslobođenja Beograda u Drugom svetskom ratu.\n“Nema toliko puno sada zemalja za koje mi možemo da kažemo da su to naši prijatelji i ne samo to, nego oni prijatelji koji sa nama isto ocenjuju istoriju”, rekao je, Medvedev dodavši da na “nas sve više pada odgovornost za očuvanje istorijskog pamćenja”.\nOn je ukazao na važnost toga da mladi ljudi razumeju zaista koliko je vredan mir i koliko su naši preci uradili da bi taj mir došao na zemlju\nPredsednik Srbije Aleksandar Vučić izjavio je da oseća veliku čast što Medvedev u Beogradu prisustvuje obeležavanju 75 godina od oslobođenja Beograda u Drugom svetskom ratu.\n“Sa ponosom ističem činjenicu da kao narodi koji su pretrpeli užasne gubitke u Drugom svetskom ratu, sada predstavljamo snagu koja se bori protiv falsifikovanja istorije. Vaša poseta danas je upravo dokaz da nećemo dozvoliti da se istorija preinači i da ćemo uvek pokazivati najveće poštovanje za srpske i ruske heroje”, kazao je Vučić.\nVučić je ocenio i da su odnosi dve zemlje “na možda najvišem nivou u poslednjih nekoliko decenija, puni poverenja, uvažavanja i poštovanja stavova, jer uvek možemo da računamo na podršku Rusije kada je reč o našim političkim odnosima”.\n“Ja sam zahvalan našim ruskim prijateljima na podršci pomoći i što nas tretiraju kao ravnopravne i kao prijatelje, baš onako kao što mi njih doživljavamo”, kazao je Vučić.\nPredsednik Srbije je naveo i da Srbija najviše izvozi u Rusiju, te da trgovinska razmena raste iz godine u godinu.\nU njihovom prisustvu, potpisani su sporazumi, među kojima sporazum između dve vlade o kulturno-informativnim centrima, sporazum o modernizaciji železničke pruge ka Crnoj Gori, sporazum o predaji nedostajuće stranice Miroslavljevog jevanđelja koja je bila u vlasništvu Rusije, sporazum o izvoznom kreditu Srbiji, kao i sporazum o saradnji u oblasti zaštite bilja, memorandum o saradnji u oblasti prosvete, sporazum u oblasti nauke i inovacija.


Borba sa vodom na Sajmištu i Ovčar Banji - Ozonpress :: internet portal\nTag: borba, Ovčar banja, Sajmište, voda\nGrađani Sajmišta večeras brane svoje domove od vode koja se izliva iz šahti. Za sada ne postoji opasnost plavljenja ali su svi na oprezu poučeni isukustvom iz 2014. godine. Kako kažu meštani poslednjih sati voda koja izbija iz šahti je sve veća.\nPo rečima meštanina Gorana Nikolića, u Ovčar Banji vodostaj Morave opao je predveče za oko 20 santimetara, ali i dalje je voda van korita reke u samoj banji, a nizvodno je situacija još kritičnija jer je poplavljeno mnogo objekata kraj same reke. U međuvremenu, od početka stagnacije nivoa vode, kiša je padala u dva navrata na području Ovčar Banje i to prvi put sa jakim pljuskom, a drugi put sa slabijim i kraćim.\nNema prognoze šta će se dešavati u toku noći, a potrebno je da vodostaj padne dodatnih 20 santimetara kako bi se voda Morave vratila u okvir kanala kojim teče kroz banju. Po svemu sudeći biće ovo duga i budna noć za meštane Ovčar Banje, a povlačenje vode iz nizvodno poplavljenog područja u banjskom ataru, potrajaće svakako duže.


Prolongirani koncerti Zostera, Zabranjenog pušenja i Gorana Bareta i Majki – Bosonoga\nMuzička ekipa izvođača kako je i najavljeno ostaje u punom sastavu, te će svi oni koji su već kupili karte moći da uživaju u nastupima bendova Zoster, Zabranjeno pušenje i Goran Bare i Majke. Centralni muzički događaj u srijedu 10. maja počeće od 20 časova, nastupom predgrupe Shanghai Street Fight.\nUlaznice za ovaj događaj biće dostupne do novog datuma održavanja događaja i to po cijeni od 7 KM u pretprodaji i 10 KM na dan koncerta. Prodajna mjesta su KSB, kafe bar Šestica i Peckham pab.\nPrethodni članak13 zanimljivih knjiga epske i naučne fantastike koje stižu u maju\nSledeći članakČetiri filma od kojih se najviše očekuje na Kanskom festivalu - i jedna serija


U Trebinju je večeras ozvaničen početak izgradnje nove zgrade trebinjske Gimnazije, u vrijednosti 12 miliona evra.\n“Gospodin Drašković je prepoznao šta je najbitnije za Republiku Srpsku, a to je obrazovanje. Sa mladim obrazovanim ljudima budućnost imaju i Trebinje, i Hercegovina, i Srpska”, istakao je Višković.\n“Sad ostaje pred nama da realizujemo sve naše dogovore, a sve za dobro Hercegovine i bolji život njenog naroda”, rekao je Drašković.\nMišo Pešić, direktor trebinjske Gimnazije “Jovan Dučić”, naglasio je da će nova zgrada najviše značiti mladim Hercegovcima, budućim gimnazijalcima.\n“Učenici gimnazije će imati kvalitetnu nastavu, nadam se nastavi u jednoj smjeni, da bi u drugoj imali prostora za vannastavne aktivnosti”, rekao je Pešić.


Drugoplasirani Banat bez šanse, Vojvodina na korak od istorije! - Kuglaški Klub "Vojvodina", Novi Sad.\nDrugoplasirani Banat bez šanse, Vojvodina na korak od istorije!\nPoslednje gostovanje u prvoj ligi Srbije – grupa Vojvodina, završeno je na najbolji mogući način, više nego ubedljivom pobedom protiv ekipe KK “Banat” iz Zrenjanina. Ekipa je uoči ove utakmice bila veoma fokusirana na osvajanje nova dva boda, i ozbiljno je ušla u utakmicu, respektujući drugoplasiranu ekipu na tabeli i zahtevnu kuglanu, promenjivih rezultata. Takav pristup utakmici, obezbedio je pobedu može se reći već nakon prvog bloka, gde je stvorena ogromna zaliha u čunjevima zahvaljujući odličnoj igri prvog para koji je nakon izgubljenih bodova u utakmici prošlog kola protiv KK “Jadran” u potpunosti prikazao dominantan nastup.\nKK “Banat” – KK “Vojvodina”: 1:7 (3224:3437)\nUtakmica, kojoj smo sa krajnjom ozbiljnošću pristupili, rešena je već nakon prvog bloka, u kojem su Gajin Dragan i Kovačević Vojislav na sjajan način doneli ekipi prva dva igračka poena i nedostižnu razliku od -/+143 čunjeva. Gajin Dragan, igrao je protiv Manojlović Borisa (vlasnika rekorda kuglane sa 659 čunjeva), i u njihovom duelu Manojlović je i pored dobre igre u prva dva seta (setovi 143, 147) u potpunosti bio nemoćan protiv razigranog Gajina. Prvi set – rapsodija u čiščenju (179, čistio 81) već je u startu njihovog duela napravilo nedostižnu razliku koja je u daljem nastavku imala tendenciju rasta. Sa sjajnih 622 ujedno je i igrač utakmice i igrač kola u prvoj ligi Srbije – grupa Vojvodina. Bravo Dragane! Da bi dobra igra Gajina bila ispraćena na najbolji način, pobrinuo se borbeni Kovačević Vojislav. On je sa druge strane imao Stamenković Ljubišu koji je osvojio prvi set, ali je u nastavku duela “stao” što je iskusni Kovačević iskoristio i podigao nivo svoje igre u naredna tri seta (treći set – 114 pune) i na kraju više nego ubedljivo slavio, za praktično rešen meč u našu korist.\nManojlović Boris – Gajin Dragan: 552:622 (1:3)\n143:179, 147:143, 121:150, 141:150\nStamenković Ljubiša – Kovačević Vojislav: 500:573 (1:3)\n136:122, 108:152, 119:158, 137:141\n0:2, -/+ 143 čunjeva\nJuhas Saša, nastupio je protiv mladog kadetskog reprezentativca i ujedno najboljeg u redovima domaćina (560), Boškov Vuka i posle prva dva seta (prelaz 313) jasno je razgraničio da se igrački poen u njihovom duelu ne dovodi u pitanje. Igra Juhasa, nagoveštavala je u najmanju ruku približan ili veći rezultat od Gajina ali zbog slabije odigranog trećeg seta (133) to se na kraju nije dogodilo. Vraneš Milan, igrao je protiv raspoloženog Mošorinski Svetozara, koji je usled slabijeg poslednjeg seta (117) mogao i do većeg rezultata i najboljeg pojedinca domaće ekipe. Prevagu u njihovom duelu, Mošorinski je doneo u poslednja dva hica trećeg seta kada je očistio zahtevnu poziciju (duple leve dame i seljaka) koja mu je omogućila punu postavu u tridesetom hicu, i poveo sa 3:0 u setovima i doneo jedini poen svojoj ekipi na današnjoj utakmici.\nBoškov Vuk – Juhas Saša: 560:596 (1:3)\n138:157, 143:156, 144:133, 135:150\nMošorinski Svetozar – Vraneš Milan: 551:544 (3:1)\n148:138, 145:127, 141:138, 117:141\n1:3, -/+ 172 čunjeva\nZa poslednja dva igračka poena na današnjoj utakmici, zaslužni su kapiten Kresović Zdravko i Kurjakov Bogdan. Uslovno rečeno, “sporiji” start Kresovića usled kojeg je ipak osvojio prvi set protiv iskusnog Vlajkov Danila (125:135) bio je samo naznaka da mu danas bod iz džepa nije mogao izmaći. Sigurna igra u nastavku, i dobar poslednji set (156), doneli su našoj ekipi četvrti igrački poen i povećali razliku u čunjevima. Kurjakov Bogdan, savladao je Todorović Nemanju nakon veoma izjednačenih set poena (nakon trećeg seta bilo je 1,5:1,5). Todorović je poveo 1:0 u setovima (152:134) i napravio uvertiru za mnogo ubedljiviji rezultat od onog sa kojim je završio svoj nastup. Pad u igri Todorovića, Kurjakov je iskoristio i u poslednjem setu i stavio tačku na današnju utakmicu.\nVlajkov Danilo – Kresović Zdravko: 526:571 (1:3)\n125:135, 135:144, 154:136, 121:156\nTodorović Nemanja – Kurjakov Bogdan: 526:531 (1,5:2,5)\n152:134, 118:128, 129:129, 127:140\n1:7, -/+ 213 čunjeva (3224:3437)\nU poslednjem kolu prve lige Srbije – grupa Vojvodina, ugostićemo ekipu KK “Hajduk” iz Kule u nedelju, 31.03.2019 sa početkom od 16:00h na kuglani Spens (staze 5-8), protiv koje ćemo silno motivisani pokušati da odigramo najbolji rezultat kod kuće, kako bismo postali prva ekipa u istoriji u prvoj ligi Srbije – grupa Vojvodina koja je prvenstvno završila sa maksimalnih 18 pobeda i 0 poraza.\nNakon utakmice, našim igračima će biti dodeljen pehar i medalje kao znak promocije u Super ligu za sezonu 2019/2020, i u vezim s tim pozivamo sve simpatizere, prijatelje kluba kao i ljubitelje kuglanja da prisustvuju utakmici poslednjeg kola za koju pripremamo specijalno dizajnirane dresove u kojima ćemo nastupiti u tu čast.\nKOMPLETNI REZULTATI 17.KOLA 1LSGV


Biti roditelj u budućnosti biće mnogo drugačije imajući u vidu da naučnici i stručnjaci za pitanja etike imaju zapanjujuće predviđanje kako će začeće izgledati za nekoliko godina. Zahvaljujući napretku u biomedicini, roditelji bi mogli da izaberu svoje dete od stotina embriona, u zavisnosti od njihovog DNK profila.\n“Oko 10 odsto mladih parova u Sjedinjenim Državama ima problema sa začećem ili da iznesu trudnoću i ne razumemo zašto je to tako”, kaže Amander Klark iz Centra za istraživanje matičnih ćelija na UCLA.\nNeplodnost je u porastu širom sveta, te istraživači poput Amander Klark ispituju nove granice u reproduktivnoj tehnologiji.\nNaučnica na Univerzitetu Kalifornije u Los Anđelesu i njen tim pokušavaju da od uzoraka ljudske kože naprave jajne ćelije, koje bi zatim bile oplođene spermatozoidima. Proces poznat po nazivom vitro gametogenesis odnosno IVG, je do sada bio uspešan samo u eksperimentima sa miševima.\n”Ukoliko se pokaže da je ta tehnologija bezbedna i efikasna, onda mislim da bi trebalo da počne da se koristi u specifičnim slučajevima kako bi se savladala neplodnost”, kaže Klark.\nIVG tehnika je takođe daleko manje invazivni medicinski poduhvat u poređenju sa trenutnim procedurama za vađenje jajnih ćelija.\n“Otići će u kliniku, muškarac će dati uzorak sperme, žena će umesto jajne ćelije dati delić svoje kože. Ćelije na njenoj koži će se zatim pretvoriti u jajne ćelije, neograničen izvor jajnih ćelija, i zatim će se jajne ćelije i sperma spojiti kako bi se dobio embrion”, objašnjava Henri Grili, profesor prava na Univerzitetu Stenford i stručnjak za pitanja etike u biomedicini.\nTeoretski, to znači da bi roditelji na osnovu genetske analize, mogli da biraju od kojeg embriona će napraviti dete. Međutim ne očekuju svi da roditelji pojure ka toj opciji.\n“Ovde u Kaliforniji gde bi mnogi ljudi voleli da imaju bebu sa što manje problema, ima i puno ljudi u ovoj državi, zapravo to su oni koji imaju najviše dece, koji će vam reći da je to u Božjim rukama”, kaže Luen Hadžins, istraživač na Univerzitetu Stenford.\nČak i pre nego što istraživači počnu da razmatraju bezbednost testiranja IVG na ljudima, potencijal te tehnike je već otvorio razgovor koliko je etički ispravno da roditelji biraju svoje potomstvo.


Izvor: KGsport.info, 24.Apr.2019, 21:08\nFudbaleri Vodojaže pobednici su ovogodišnjeg takmičenja u okviru Kupa na teritoriji Fudbalskog saveza grada Kragujevaca. Zonaš iz Grošnice je u današnjem finalu, odigranom pred oko 300 gledalaca na pomoćnom terenu stadiona „Čika Dača“, ubedljivo savladao člana Druge lige Kragujevca, ekipu Maršića, rezultatom 4:0 (2:0).\nGrošničani su opravdali ulogu favorita u današnjem susretu sa ekipom koja se nadmeće u dva ranga nižem stepenu takmičenja. Vrlo brzo je ekipa Dragoslava Ristovića došla do dva gola prednosti, što joj je u velikoj meri olakšalo posao u nastavku utakmice.\nSa druge strane, Maršićanci su se probudili tek nakon drugog primljenog pogotka i zaigrali znatno angažovanije, ali...


Doskoro sportski idol svetskih razmera, sada na sve moguće načine pokušava da okaje svoje grehe i da popravi šta se popraviti može. Javno je priznao bračno neverstvo, objavio da se privremeno povlači iz golfa i zatražio oproštaj od porodice, prijatelja i poslovnih partnera.\nMilioner se odriče bogatstva\nAustrijski milioner Karl Rabeder odlučio je da se odrekne svog bogatstva, čija vrednost iznosi 3,4 miliona evra jer veruje da sreća nije u novcu i bogatstvu. Štaviše, on tvrdi da ga sav taj novac čini nesrećnim.\nTom Kruz opet snima Nemoguću misiju\nIz Paramaunta je stigla informacija da će Tom Kruz snimiti još jednu Nemoguću misiju. Snimanje četvrtog nastavka trebalo bi da počne tokom leta, a u bioskopima bi trebalo da se nađe krajem maja 2011. godine. Producent Nemoguće misije 4\nPoznati kuvali s ljubavlju\nDobrotvorni fond Katarina Rebrača organizovao je manifestaciju Kuvanje s ljubavlju 12. februara u restoranu Focaccia, u hotelu Hyatt Regency.


U ime predsednika Srbije i svih Srba Aleksandra Vučića ministar Vulin je čestitao dan Banjaluke i poželelo da svi zajedno budemo stabilni, sigurni i uspešni\nIzaslanik predsednika Republike Srbije Aleksandra Vučića, ministar unutrašnjih poslova Aleksandar Vulin, na svečanosti povodom obeležavanja Dana grada Banjaluke, poručio je večeras da dokle god Srbiju vodi predsednik Vučić Republika Srpska će znati da postoji jedno mesto gde će uvek biti kod kuće – njena Srbija.\n- Ovaj grad i Republika Srpska imaju pravo da se nadaju dobrim i boljim vremenima. Dok predsednik Aleksandar Vučić vodi Republiku Srbiju, Republika Srpska će biti čuvana, branjena, sačuvana i dok god bude vodio Republiku Srbiju predsednik Aleksandar Vučić, Republika Srpska će znati da postoji jedno sigurno, stabilno, vredno i važno mesto na planeti zemlji gde će Republika Srpska uvek biti kod kuće - njena Srbija. I dokle god svi zajedno budemo sanjali san o uspravnoj, uspešnoj, bogatoj, razvijenoj Srbiji sanjamo san o uspešnoj, bogatoj, uspravnoj i razvijenoj Republici Srpskoj - naglasio je ministar Vulin.\nIstakao je da drugi narodi imaju pravo da budu jedinstveni politički narodi i upitao zašto Srbi ne bi bili jedinstven politički narod.\n- Zašto se na ovaj dan ne bi sabrali i razmišljali o sebi i vremenu koje dolazi. Zašto ne bi donosili odluke koje su od suštinskog značaja za trajanje i postojanje Srba. Zašto ih ne bi donosili zajedno?“, upitao je ministar Vulin. Naglasio je da svi drugi imaju pravo na to, a zašto bi to pravo samo Srbima bilo uskraćeno? Srbi su stvorili Republiku Srpsku, Srbi su stvorili Srbiju, samo Srbi mogu da umanje Srbiju ili izgube Republiku Srpsku. To ova generacija sebi neće dozvoliti. Ubeđen i siguran da je vreme koje je pred nama vreme mira, napretka, rasta. Ubeđen i siguran da će srpski narod u danima koji dolaze samo pokazivati svoju veličinu, koliko je vredan ponavljanja. Uveren da će vreme koje je pred nama biti vreme političkog jedinstva Srba. Da će Srbi u ovoj generaciji političara stvoriti "srpski svet" - kazao je ministar Vulin.\nVulin: Dojave o podmetnutim bombama su i ekonomski rat, obratili smo se i međunarodnoj zajednici\nVulin: Ja ne širim mržnju, ali pisci saopštenja Stejt departmenta šire laži\nVulin: Građani dali apsolutnu podršku Aleksandru Vučiću, Srbija treba da nastavi sa politikom mira i stabilnosti\nUkazao je da ima brojnijih naroda od srpskog, da ima većih gradova od Banjaluke, bogatijih i razvijenijih, ali tvrdoglavijih, upornijih i naroda koji više voli slobodu nema.\n- Mi danas obeležavamo 77 godina od dana kada nije došla sloboda, ona ni ne dođe ni ne ode, već dana kada su naši preci oteli slobodu, kao što se sloboda na ovim prostorima jedino i može dobiti - kazao je ministar Vulin i naglasio da Banjaluka ne postoji slučajno, baš kao što ni Republika Srpska nije nastala slučajno kao tvorevina velikih sila. Republika Srpska je nastala kao potreba srpskog naroda da ima svog sudiju, lekara, policajca, jer tamo gde to nema, tamo za srpski narod nema ni slobode ni pravde“, kazao je ministar policije.\nU ime predsednika Srbije i svih Srba Aleksandra Vučića ministar Vulin je čestitao dan Banjaluke i poželelo da svi zajedno budemo stabilni, sigurni i uspešni.\nAleksandar Vulin Banjaluka Republika Srpska Dan Republike Srpske